
PALAESTRA LATINA 

LITTERARUM LATINARUM COMMENTARII 

A SOCIIS CLARETIANIS EDITI 

ANN. XXXV (fa3C. III) - N. 191 M, Septembri A. MCMLXV 


de HAPATAEHOI 

USU APUD Q. H. FLACCUM 


Hanc lucubratiunculam exarare incipienti subit in animo pervulgatum 
dictum: “Ad quid ligna in silvam ferre?”. 

Nam supervacaneum fortasse videbitur in Horatiano genere dicendi tem¬ 
pus insumere. Siquidem, quae hactenus edita sunt, inquies, ad satietatem 
sufficere possint. Neque abnuo. Paene innumera exstant volumina et diserta- 
tiones de Horatio ejusque lingua pertractantia, quae enumerare nullo modo 
possem. Si ergo tot et tam multi sunt qui in hac re laborarunt, ad quid ligna, 
ut ajunt, in silvam ferre? 

Verumtamen, si ea volumina verses, facile deprehendas fere omnes hoc 
dumtaxat in viro, alioqui litteratissimo, praedicare: videlicet, Flaccum esse 
poetam undequaque absolutissimum, in pangendis autem versibus mira dex¬ 
teritate praeditum, immo carminum suavitate et dicendi copia hominum ani¬ 
mos mirifice afficere, sententiarum pondere in (piam ipse velit partem conci¬ 
tare et inclinare universos... Fere numquam “auream illam mediocritatem”, 
cpiam ipseinet profitetur, laudibus ornant, sed silentio praeterire solent, cum 
mea quidem sententia, poetarum virtutes mediocritate quadam contentas esse 
existimandum sit. 

Sicut in Marco Tullio, omnes ejus orationes in caelum ferunt, et maximam 
illi laudem pro eis tribuere solent, quasi numquam, stilo tenui ac mediocri, 
de senectute, exempli gratia, aut de amicitia locutus esset (ut ait noster Me- 
nendez y Pelayo), sic Horatii carmina tantum laudibus cumulant itaque di¬ 
laudant, ut epistolas ejus et satiras minoris pretii aestimare videantur. 

Et tamen, hac aurea mediocritate sive aequabilitate, de qua ante dice¬ 
bam, Flaccus et satiras et epistulas conscripsit. Hoc autem dicendi genus, ut 

omnes norunt, neque majestatem verborum habet, neque gravitatem illam 
sententiarum, quae in sublimi stilo est, sed potius est genus pressa oratione 
limatum —quamvis elegans— et simplex. 

Hanc autem simplicitatem ei tribuit praesertim figura illa dictionis, quae 
vocatur “Parataxis ”. Igitur, parataxis est figura stili mediocris maxime propria, 
ut infra patebit, quae apud Flaccum frequentius occurrit tum in epistulis, tum 
etiam in satiris, quippe quae hanc sermonis jucunditatem et gratiam conferat, 
quas Horatio ubique et semper doctissimi quique tribuere soliti sunt. 


I. DE PARATAXI GENERATIM SUMPTA APUD LATIXOS ET GRAECOS 

Antequam ad Horatianam parataxim deveniamus, non inutilis enucleatio 
prorsus exstiterit, si paululum in hujus vocis origine et significatione, in lec¬ 
torum gratiam immorabimur. 

Ilapaxa^i;, latinae parataxis , idem sonat atque co-ordinatio. Anti¬ 
quitus, in lingua nimirum militari, sensu quidem proprio, significat “instruc¬ 
tionem aciei ut POLYB., 6,26,11: 

ToQ xaxa ici; ~opsta;... xai zapaidj-se; yetpia;i.o5 xiov Sovdjxccov 

aut etiam aciem instructam . Vel sine adjectione, aciem, praelium, conflictum. 
Significavit quoque spatium inter duas acies POLYB. 15,12,3: T6 yto- 

ptov tojv TrapaxaPetov. 

llapaxaxtxo; autem, extendendi seu protendendi vim habet. Apud 
grammaticos vero zapaxaxtzd; ypdvox dicitur tempus quod Latini appellant 
Praeteritum imperfectum, quoniam quoddam temporis spatium designat. Alii, 
quoniam eo significatur extensum tempus in rem, quae agebatur, nondum 
perfectam: ut, “Cum tu legeres, ego scribebam”. 

Porro, in lingua quoque grammaticali parataxis idem sonat atque coor¬ 
dinatio, quae est ordo rei alicujus cum altera. Parataxis ergo, definiri poterit 
“orationum complexio per simplicem additionem facta, demptis omnino par¬ 
ticulis quibuslibet conjunctionis”. Vel si mavis —et quidem satius definita a 
rethoricis existimabitur—, est quaedam loquendi vel scribendi ratio, quae 
dictionem seu loquelam reddit vividiorem. Haud aliter se res habet atque in 
figura quae appellatur asyndeton in qua ommittitur conjunctio, ut incitatior 
feratur oratio. Haec constructio jam apud scriptores graecos invaluit. Sic, ut 
nonnullos saltem memorem, SOPH. Oed. 1367: XOv otide |i/ixoq>£ot>aiv. ottd’ 
ijtai xpdtpot a?o' avdpe^..., et XENOPH. Anab. 7.1: T>/st; tMj. v. sys»; xpojpsi;. 
r/3t; ypr^xaTa..., in quibus asyndeton emphatice infertur ope figurae quae 
dicitur avccpopot. Aliquando vero omittebatur yio vel oipot, exempli gratia: 
HOM. II 11, 217. 

Et alia hujusmodi bene multa afferre possum. Simili autem modo con¬ 
junctiones omittuntur ut “effectus” ille vividioris narrationis consequatur. 
Quod apud latinos passim legentibus occurrit. Sic, etiam omissa conjunctione. 

dicimus in schola: oro discas, cave credas, velim facias (pro oro ut discas, cet.), 
in quibus conjunctione “ut” sublata, locutio et brevior efficitur et celerior. 
Itaque CAESAR in Bello Gallico sic habet: 

“Velim vos neglegentiae paeniteat, nolim me laboris taedeat, mallem 
hujus te sceleris puderet, sine vivam, dic veniat, fac cogites qui sis. Huic 
mandat Remos reliquosque Relgas adeat.” 

Uti videre est, volo, nolo, malo, sino et alia verba dicendi et sentiendi, et 


maxime petendi et rogandi, suadendi, monendi, imperandi, permittendi, fere 
adhibentur sine UT, cum sensus perspicuus per se sit. 

Agedum, structura hujusmodi, quae dicitur paratactica invenitur impri¬ 
mis apud poetas scaenicos et comicos, praesertim apud Plautum et Terentium. 
Item, reperitur in scriptis de re philosophica, cum auctor viros disputantes et 
inter sese colloquentes inducit; item in epistulis, ut puta Ciceronis et Plinii. 
IIoc in casu licet revera loqui de parataxi omnino naturali vel sponte facta. 
Quae res ut fiat planior, exempla dabo, quae ex auctoribus excerpere libuit: 
PLAUT. Capt. 326: Scio, ego, multos jam lucrum homines lutulentos reddidit. 
TER. Ilee. 350: Omnem rem narrabit, scio, continuo sola soli. SALL. Cat. 


52,13: Rene et composite C. Caesar de vita et morte disseruit, credo, falsa 
existumans ea, quae de inferis memorantur. CIC. Att. 2,11,1: Narro tibi, plane 
relegatus mihi videor. TER. Heaut. 588: recte dicit, censeo. APUL. Met. 5,14: 
Quantum putas boni nobis in ista geris perula! Cetera. 


PARATAXIS HORATIANA 

His generatim dictis, licebit jam ad rem propius accedere, et parataxim 
horatianam, quam mihi proposui discutiendam, breviter, quantum fieri pote¬ 
rit, perstringere. 

I. Parataxis verbi “impiam” . Obviam occurrunt formae verbales inquit 
et inquam. 

a) Saepe saepius, scriptorum instar ceterorum, Flaccus in propositione 
recta exprimenda, forma utitur inquam, quae quidem toti orationi vel ejus 
saltem parti postponitur. Cum hic usus paratacticus a vulgato genere dicendi 
omnino non recedat, satis esse puto, si nonnullos tantum locos in lectorum 
gratiam attexam: 

u 

Sat. 1,1.62: Xil satis est, inquit, quia tanti tantum habeas sis. 

2,32: Macte / virtute esto, inquit, sententia dia Catonis... 

2,57: Nil fuerit mi, inquit, cum uxoribus unquam alienis. 

3,23: Verba putas, Egomet me ignosco, Moenius inquit. 

3,126: Cur optas quod habes? Xon nosti quid pater, inquis, / Chrvssipus 
dicat... 

5,59: Ni foret exsecto frons, inquit, quid faceres. 

4,79: Laedere gaudes / Inquis, et hoe studio pravus facis. 

9,7: —Noris nos, inquit; docti sumus. 

9,14: Nil respondebam — Misere cupis, inquit, abire. 

9,40: Dubius sum quid faciam, inquit; / Tene relinquam an rem. 

Sat. 11,2,99: Jure, inquis, Trasius istis / Jurgatur verbis... 

3,39: Te quidquam indignum: pudor, inquit, te mallis urget. 

3,319: Si magis inflaret: non si te ruperis, inquit, / Par eris. 

6,90: Tandem urbanus ad hunc: “quid te juvat, inquit, amice”. 

8,43: “...haec gravida, inquit, / Capta est. 

Ep. 1,7,93: Si velles, inquit, verum mihi ponere nomen. 

16,35: “Pone meum este”, inquit: pono, tristique recedo. 

11,2,40: Ibit eo quo vis qui zonam perdidit, inquit, / Romae nutriri mihi 
contigit... 

b) Praeterea, octies hanc formam inquam orationi rectae insertam vel 
etiam postpositam invenias: 

Sat . 1,9,5: Suaviter ut nunc est, inquam; et cupio omnia quae vis. 

9,8: Hoc, inquam, mihi eris. Misere discedere quaerens. 

9,70: Nulla mihi inquam / Religio est. 

10,64: Fuerit Lucilius, inquam, / Comis et urbanus. 

11,3,276: Modo inquam, / Hellade percussa, Marius cum praecipitat se... 
7,22: Furcifer? —At te, inquam, — Quo pacto, pessime? 

8,27: Nos, inquam, cenamus aves, conchylia, pisces... 

c) Aliquando vero occurrunt etiam formae inquis , inquimus , raro autem 
“inquiet”, cum aliis in locis alia verba in earum locum succedant: 

Sat. 11,1,5: Quid faciam praescribe — Quiescas — Ne faciam inquis / Omnino 

versus... 

1/3,66: Communi sensu plane caret, inquimus. Eheu. 

11,5,42: Nonne vides (aliquis cubito stantem prope tangens / inquiet) / 
ut patiens. 

d) Parataxis verbi “ aio”. (Inveniuntur formae aio , ait , aiebat , aiunt). 

Verbum aio ita orationis obliquae, ut inquam orationis rectae proprium 
esse grammatici docent; sed particula “ut”, adjecta forma aio , orationi item 
rectae inseritur. Haud semel quidem, verbum aio pro inquam apud Horatium 
ita usurpatur, ut propositioni rectae vel inseratur vel toti orationi ejus ve parti 
postponi soleat. Itaque, forma ait invenitur novem locis: 

Sat. 1,1,5: *() fortunati mercatores” gravis annis / Miles ait, multo jam 

fractus membra labore. 

3,22: Quidam ait, ignoras te? aut ignotum dare nobis. 

11.2,40: Vellem, ait Harpvs, gula digna rapacibus. 

6,116: Est opus hoc, ait, et valeas... 

Ep. 1,6,42: Qui possum tot? ait: tamen / et quaeram... 

7,32: Cui mustela procul, si vis, ait, effugere istinc. 

7,91: Durus ait, Vultei nimis attentusque videris. 

19,43: Si dixi, “rides, ait, et Jovis auribus ista / Servas. 

Sat. //,2,139: Non servatis ait, cui sic extorta voluptas. 

Bis vero, verbis, quae proferuntur, anteponitur: 

Sal. 11,3,289: “Juppiter ingentes qui das adimisque dolores / mater ait pueri 

menses *::m quinque cubantis”. 

Ef). 1,18,28: Vult, ci ait prope vera: “meae” (contendere noli)... 

Uno tant”::i loco, aio et ais. 

Ej). 1,16,47: “Nec furtum feci neque fugi” si mihi dicat / Servus habes pre¬ 
tium; loris non ureris, aio. 

Sat. 11,7,72: \on sum moechus, ais. Neque ego. 

(Quattuor fere locis, ajebat; semel vero ajebam: 

Sat. 1,4,115: ...deprensi non bella est fama Treboni, / Aiebat. 

11,8,65: “Haec est condicio vivendi aiebat: eoque / Responsura tuo nun¬ 
quam est par fama labori. 

Ef). 11,3,439: Quintilio si quid recitares / “corrige, sodes, / Hoc, aiebat, et hoc. 
Ep. 1,15,40: Non hercule, miror, / aiebat si qui comedunt bona... 

Sat. 1,9,12: ...o te Bollane, cerebri / Felicem aiebam tacitus. 

Aiunt duobus locis: 

Sat. 11,2,64: Et horum / Utrum imitabitur? Hac urget lupus, hac canis, aiunt. 
Ep. 1,1,59: At pueri ludentes, “Rex eris, aiunt, si recte facies”. 

Nunc gressum faciamus, transeamusque ad 


11. VERBA DICENDI ET SENTIENDI (dico, clamo, credo, opinor, 
puto, censeo). 

Verba quoque dicendi et sentiendi apud principes latinae linguae scrip¬ 
tores, modo certe paratactieo exhibita, non parum invenire licet, idque et prosa 
et versa oratione. V. g.: TER. Heaut. 588 recte dicit, censeo. PL. Rud. 1269 
censein, hodie despondebit eam mihi, quaeso? PL. Asin. 151: Opinor, hic ante 
ostium meo loquar modo, (piae volam. CIC. Tuse, 1,87: haec, opinor, in¬ 
commoda sunt carentis. 

Quod spectat ad Flaccum, ea solum exempla proferam, ubi cum verbo 
dicendi enuntiatum alterum conjunctum est primario, ita ut enuntiatum 
substantivum a verbo pendeat, hoc pacto: Ep. 1,7,60: Dic ad cenam veniat, 
ubi dic vim verbi imperandi prae se fert, ut sententia idem sonet atque “ei 
impera ut veniat”. 

Nec silentio praeteriisse velim duos Horatii locos, in quibus imperativus 
dic cum interrogatione recta conjunctus apparet: 

Ep. 1,1,62: Roscia dic sodes, melior lex an puerorumst / Nenia... 

Ep. 1,16,31: Respondesne tuo, dic sodes, nomine. 

Quae conferre juvabit cum versu plautino: Prius dico, hanc mancupio 
nemo tibi dabit (PL. Pers. 589) 

Ceterum, uno dumtaxat loco verbum clamo paratactiee, et quidem raro, 
apud Horatium reperies: Sat. 11,1,45: Melius non tangere, clamo. 

Kundem fere paratacticae structurae usum, (piem in verbo dico , ita quo¬ 
que in verbo credo invenire potes: 

Sat. 11,2,89: Rancidum aprum antiqui laudabant, non quia nasus / Illis nullus 

certa, sed credo, hac mente... 

Sal. 11,7,68: E vasti: credo, metus doctusque cavebis. 

Eamdem ferine significationem (piam credo, verbum opinor habet. In 
sequentibus paratactiee positum est, epiod quidem, ut supra monuimus, in 
familiari sermone obviam occurrit (piam maxime. Exemplo sint: 

Ep. 1,16,78: Opinor / Hoc sentit, “moriar”. 

Sat. 1,3,53: Opinor / Haec res et jungit, junctos et servat amicos. 

Ej). 11.2,17: Ille ferat pretium poenae securus opinor. 

Quod autem spectat ad verbum video, duos solummodo locos invenire 
potui (pii paratactico modo se nobis offerant: 

Sat. 11,2,35: Ducit te, species, video. 

Ep. 1,14,21: Fornix tibi et uncta popina / Incutiunt urbis desiderium, video. 

Conferas illud TERENTII Eun. 714: Non potest sine malo fateri, video. 
IDEM Ilee. 770: Noster socer, vides, venit. 

Eodem modo sequenti loco futurum censebo, forma item paratactica 
adhibetur: 

Ep. 1,14,44: Quam scit uterque, libens, censebo, exerceat artem. Quo in loco 
Flaccus, nisi fallor, futurum tempus metri causa usurpasse videtur, ubi forma 
praesens, scilicet censeo , recta foret. 

Quod attinet ad verbum })iito, paratactiee positum, personam secundariam 
putas , adjecta particula enclvtica ne interrogativa, enuntiato primario ante¬ 
ponitur. Ita, exempli gratia: Sat. 11,5,76: Putasne / Perduci poterit tam frugi 
tamque pudica / quam nequiere proci recto depellere cursu? 

Sed de verbis dicendi et sentiendi hactenus. Nunc pergamus ad. 


III. VERBA ORANDI ET POSTULANDI (quaeso, obsecro, obtestor, oro). 

Res est non comperta nemini hujusmodi verba passiin apud auctores, et 
aureos et argenteos, ut dici solet, reperiri, tum vincta tum soluta oratione. 
Sensum praeterea hortativum habent, idque fere semper, ne dicam semper. 
Exempli ergo: PL. Amph. 923: Per dexteram tuam te, Alcumena, oro, obsecro 
te, da mihi hanc veniam ignosce. TER. Andr. 595: Nunc te oro enitere. CIO. 
Att. 12,42,3: sed, obsecro, enitamur. IDEM Alt. 4,8,1: dic, oro te, clarius. 
APl T L. Met. 2,29: desine jam, precor. Exempla multiplicare facillime possum. 
Apud Flaccum vim certe hortativam inesse in verbo i/uacso. imperativis 

adjecto, liquido patet. Insuper, haud ita valde differt al> usu verbi quaeso 
usus vocis obsecro, quod non nisi conjunctum cum verbo obtestor, paratactica 
identidem forma, invenitur. 

Ceterum, in Satiris Horatianis, praeter unum locum, quo interrogatio ver¬ 
bum Oro sequitur instar imperativi —Sat. 1,7,33: Per magnos, Brute, deos 
te / Oro, qui reges consueris tollere, cur non / Hunc regem jugulas? —bis 
subjunctivus solutus cum oro conjungitur, ut exemplis patebit inferius: 

Sat. 1,10,51: Age, quaeso / Tu nihil in magno doctus reprehendis Homero? 
Ep. 1,7,94: Quod te per Genium dextramque deosque Penates / Obsecro et 

obtestor vitae me redde priori. 

Sat. 11,4,5: Sed des veniam bonus oro. 

Sat. 11,6,13: Hac prece te oro / Pinguae pecus domino facias et cetera praeter 

/ Ingenium, utque soles custos mihi maximus adsis. 

Memoratu dignus est etiam locus ille: 

Sat. 11,6,34: Ante secundam / Roscius orabat sibi adesses ad Puteal cras. / 

l)e re communi scribae magna atque nova te / Orabant hodie 
meminisses, Quinte reverti. 

Formas autem orabat et orabant hic sequitur conjunctivus solutus, cui 
conjunctio ut adjectam se habet. 

IV. PARATAXIS SUBJUNCTIVI MODI (cum verbis sino, volo, nudo, 
curo, caveo). 

Constructio paratactica adhibetur ubi conjunctivus solutus ponitur, ali¬ 
quibus adjectis verbis, atque enuntiatum primarium loco enuntiati secundarii 
locatur. Primum afferamus exempla quattuor, in quibus verbum sino cum 
conjunctivo soluto conjungitur: 

E]). 1,16,70: Sine pascat aretque / Naviget ac mediis hiemet mercator in un¬ 
dis / Annonae prosit, portet frumenta penusque. 


Ep. 1,17,32 
Sat. 11,3,38 
Sat. 11,5,75 


: Refer et sine vivat ineptus. 

: Cave faxis / Te quicquam indignum. 

: Cave te roget. 

Non erit abs re hic attexere haec Livii sufragia: 8,38,13: Sine modo sese 
praeda praepediant; et 2,40,5: Sine sciam. 

Multo crebrior est usus conjunctivi in verbis volo, nolo, malo et caveo, ac 
praesertim in formis velim , nolim, vellem, nollem, quae cum conjunctivo so¬ 
luto aptatae adhibentur. Apud Flaccum hi duo fere loci, quod sciam, inve¬ 
niuntur: 

Ep. 11,2,57: Quid faciam vis? 

Sat. 1,5,51: Nunc mihi paucis / Sarmenti scurrae pugnam Messique Cicirri, / 

Nusa velim memores. 

Deinde, ut conjunctivi soluti usum totum exsequamur, afferamus oportet 
versus illos Horatianos, in quibus verbum licet cum conjunctivo qui dicitur 

concessivo conjunctus apparet. (Hujusmodi tamen conjunctivus postea redibit) 
Sat. 1,2,81: Sit licet hoc, Cerinthe tuum. 

Ep. 1,16,76: Nempe pecus rem / Lectos, argentum tollat licet. 

Ej). 1,17,58: Nec semel inrisus triviis attollere curat / Fracto crure planum, 

licet illi plurima manet / Lacrima, per sanctum juratus dicat 
Osirium. 

Liquido patet hoc loco “licet” jam ad particulae notionem pervenisse. 
Porro, pro forma licet, futurum licebit positum est, fortase metri causa, 
in Sat. 11,2,59: Licebit / Ille repotia, natales aliosve dierum / Festos albatus 
celebret. 

Quin et apud auctores pluries hoc modo parataetieo reperire est: TER. 
Ph. 347: Postilla jam, ut lubet, ludas licet. CAT. R.R. 83: Licebit faciat. 

Postremo, meminisse juvabit verba necesse est et oportet oratione item 
paratactica usurpata, quae apud omnes fere scriptores trita sunt: 

Sat. 1,3,111: jura inventa metu injusti fateare necesse est. 

Ep. 1,2,49: Valeat possessor oportet. 


V. PARATAX1S IMPERATIVI MODI (cum verbis eo et abeo ) 

Apud Horatium imperativus et forma composita “abi” notionem mo¬ 
nendi habent. 

Aliquando occurrit eundi verbi imperativus cum altero imperativo par¬ 
ticula copulativa conjunctus: 

Ep. 1,6,17: I nunc, argentum et marmor vetus aeraque et artes / Suscipe, 

cum gemmis Tyrios mirare colores. 

Ep. 1,7,71: Nunc i, rem strenuus auge. 

Ep. 1,7,53: Abi, quaere et refer. 

Sat. 1,10,92: I puer atque meo citus haec subcribe libello. 

Ep. 11,2,76: I nunc et versus tecum meditare canoros. 


VI. DE VARIA PARATAXEOS FORMA PRO DIVERSA VERBORUM 
RATIONE 

Nunc vero agendum est de parataxi, quam temporalem, potentialem, 
concessivam appellandam statui, quippe quae variam verbi formam induit, 
quae reipsa denotat tempus, condicionem, concessionem. Et revera, si unquam 
alias, in hac certe constructione, oratio, ut fluvius qui summa rapiditate fertur, 
sic consueto gradu celerior incedit, adeo ut raptim vel celeritate ut ita dicam 
maxima ingredi videatur. 

Atque in primis de 
a) Parataxi temporali. 

Quamvis inusitata sit, semel tamen occurrit: unum namque exemplum 
inveni, ex quo eonicere licet, etsi rara certe sit, non prorsus autem obsoletam 
censeas. Vigoris autem efficiendi causa apud Horatium exstat: 

Ep. 1,6,56: Si bone qui centa, bene vivit, lucet eamus / Quo ducit gula. 
Ubi lucet, loco enuntiati temporalis, simultaque illuxit positum est. 

Tempus etiam invocat praeceptum illud: “Brevis esse laboro / obscurus 
fio”, perinde ac si diceret: “Poetae dum vitium aliquod vitare student, decepti 
specie recti, in aliud incidunt”. (A. Poet. 25 ss.) 

Huc spectat, nisi fallor, quamquam non idipsum reapse sit, parataxis illa 
temporalis in qua scriptor quamdam temporis notionem significat, omissa 
conjunctionis particula. Itaque OVID. Met. 2,47: Vix bene desierat, currus 
rogat ille paternos. TER. Ph. 594: Vixdum dimidium dixeram: intellexerat. 
CIC Att. 2,15,3: Nondum plane ingemueram. Salve, inquit, Arrius. 
Cujusmodi est illud Horatii: 

Sat. 1,9,1/3: Ibam forte Via sacra, sicut meus est mos, / Nescio quid medi- 

tans nugarum, totus in illis: / Accurrit quidam, notus milii 
nomine tantum, / Arreptaque manu: “Quid agis, dulcissime 
rerum?”. 

b) Parataxis potentialis. 

Conjunctivus, qui dicitur potentialis, in protasi paratactica a Q.H. Flacco 
usurpatur compluribus locis. Crebro autem invenias apud scaenicos, ut illud 
PLAUTI: Pseud . 105: Argentum des: abducas mulierem. Apud Tullium vero 
passim legitur; ex. gr.: N.D. 1,57: Roges me, qualem deorum naturam esse 
ducam: nihil fortasse respondeam; quaeras, putemne talem esse: nihil dicam 
mihi videri minus. Ad Fam . 10,10,2: Sit modo aliqua res publica...; omnibus, 
mihi crede, amplissimis honoribus abundabis. Cetera. 

Flaccus autem ita habet: 

Ep . 1,16,54: Sit spes fallendi, miscebis sacra profanis. 

Sat . 11,3,292: Casus medicusve levarit / Aegrum ex praecipiti mater delira 

necabit / In gelida fixum ripa... 

Sat. 11,6,39: Dixeris, 'experiar*: si vis potes addit et instat. 

Sat. 1,3,15: Decies centena dedisses huic..., quinque diebus nil erat in 

loculis. 

A.Poet. 439: Melius te posse negares... delere jubebat. 

c) Parataxi concessiva aut condicionalis. 

Ab enuntiatis condicionalibus minime differt enuntiata concessiva. Hujus¬ 
modi structura quam maxime usurpatam videmus apud scriptores omne ge¬ 
nus, tum populares tum elegantiores. 

Parataxeos igitur forma, (piae in sententiis ratione concessiva cohaerenti¬ 
bus occurrit, ejus similis est, quam supra in enuntiatis condicionalibus in¬ 
venimus. Porro, imperativus ennuntiati concessivi loco ponitur, sicuti apud 
PL. Mere. 770: “Cras petito, dabitur; nunc abi”. CICERO vero in C.Tusc. 
ubi philosophos inducit colloquentes et forma veluti “dvnamica” (venia sit 
verbo) loquitur, dicit: “Quaere, tum denique intelleges” (1,29); “tolle hanc 
opinionem, luctum sustuleris” (1,30); “Adduc militem, mulier videbitur” (2,37; 

2,28); "Confer, tum intelleges” (5,99); "Remove, jam videbuntur” (4,53,54); cet. 
Similiter Cat. R.R. 121: "Id mane jejunus sumito cyatum: proderit”. 

Flaccus autem dicit: 

Sat. 11,7,68: E vasti: credo, metues doctusque cavebis. [Pro ut evaseris 
(supuesto que), credo te doctum esse et canturum.] 

Sat. 11,3,69: Scribe decem a Nerio: non est satis; adde Cicutae [ Nodosi 

tabulas centum, mille adde catenas: / Effugiet tamen haec 
sceleratus vincula Proteus. 

Sat. 11,7,73: Non sum moechus, ais. Neque ego, hercule, fur, ubi vasa / 

Praetereo sapiens argentea. 

Alioqui, imperativi loco exstat subjunctivus, qui dicitur concessivus. Sae¬ 
pius autem conjunctivus hujuscemodi usu venit apud Horatium loco enuntiati 
secundarii (cf.: CIC. Phil. 11,19: Assensus ero: ambitionem induxero in cu¬ 
riam; negaro: videbor suffragio meo... honorem homini amicissimo denega¬ 
visse. Et OVID. Trist. 1,11,25: Attigero portum, portu terrebor ab ipso). 
Ejusdem farinae sunt haec: 

Sat. 1,1,45: Milia frumenti tua triverit area centum: Non tuus hoc capiet 

venter plus ac meus... 

Sat. 11,2,126: Saeviat atque novos moveat Fortuna tumultus: / Quantum hinc 

imminuet?... 

Sat. 11,3,57: Clamet amica / Mater, honesta soror cum cognatis, pater, uxor: / 

Hic fossa est ingens, hic rupes maxima: serva! / Non magis 
audierit... 

Ep. 1,1,28: Non possis oculo quantum contendere Lynceus, / Non tamen 

idcirco contemnas lippus inungi. 

Ep. 1,10,24: Naturam expellas furca, tamen usque recurret. 

Aliquando vero adhibetur ind. praesens : 

Sat. 1,3,56: Probus quis nobiscum vivit, multum demissus homo: illi / tardo 

cognomen, pingui damus. 

Sat. 2,3,258: Porrigis irato puero cum poma, recusat: / —Sume, catelle! —Ne¬ 
gat. Si non des, optat. Amator / Exclusus qui distat? 

His similia sunt illa juvenalis: 3,100; 8,25; 13,227, (piae adde, sis. 


VII. PARATAXIS PRONOMINIS DEMONSTRATIVI 

Tum denique, strictim saltem expendamus fornum illam paratacticam, in 
(pia pronomen demonstrativum HAC se habet tanquam antecedens, et ut 
animus magis ad ea, (piae sequuntur, dirigatur, ipsum enuntiatum substan¬ 
tivum requirit, cujus loco enuntiatum primarium ponitur. In promptu sunt 
auctorum exempla, praesertim TERENTII AFRI, quorum dicta ad hanc rem 
magis collustrandam, hic attexere placuit: Ileaut. 795: Verum illud, Chremes, 
dicunt: jus summum saepe summast malitia. Ad. 163: Crede hoc, ego meum 
jus persequar; 345/46: hoc relicuomst, si infitias ibit, testis mecum est annu- 
lus; Eun. 898: Crede hoc meae fide: dabit hic pugnam aliquam denuo. Item 
CICERO Aft. 15,2,2 et alia. 

Flaccus autem hos versus habet: 

Scit. 1,4,9: Nam fuit hoc vitiosus: in una hora saepe ducentos, / Ut mag¬ 
num, versus dictabat stans pede in uno. 

Sat. 1,3,4: Saidus habebat / Ille Tigellius hoc: / Caesar qui cogere posset 

/ Si peteret per amicitiam patris atque suam, non / Quicquam 
proficeret. 

Sed manum de tabula, nam brevitati consulo. Nunc rerum summulam 
lectoribus afferam. 

Ut ex dictis patuit, parataxis nihil est aliud (piam sententiarum simplicis¬ 
sima jungendarum ratio, quae non solum in sermone familiari et cottidiano 
pervulgata fuit, sed etiam apud poetas scaenicos, qui illius sermonis usum 
diligenter imitari studuerunt. Quin etiam, nedum apud poetas comicos, sed 
etiam apud elegantiores adhibita fuit, ut constat ex Flacco, cujus omnis ge¬ 
neris exempla delibare placuit. 

Simplex, inquam, dicendi ratio est, quatenus conjunctiones respuit et 
coordinationem reddit faciliorem, seclusis omnino particulis, adeo ut ad ser¬ 
monem miscendum in familiari hominum vita accomodatius habeatur. Quin 
etiam, scriptores et poetae elegantiores, ne ita numerosa sit periodus vel etiam 
versus, ut illam arte et gloriose factam, patefiat, neve ligatam orationem car¬ 
menque redoleat, sententiarum brevitatem longioribus orationis anfractibus 
miscere gaudent. Id autem in epistulis optime cadit, sed potissimum in satiris, 
nam satira est poema, quo objurgando vel irridendo exprimuntur vitia, ut 
ab iis homines absterreantur. 

Postremo, Horatium maxime delectat, (carminibus exceptis), “aurea me¬ 
diocritas”, quae, relate ad genus litterarium, constat stilo mediocri seu aequa¬ 
bili, qui medium quemdam locum obtinet sublimem inter et infirmum; inter 
hos medius est et quasi temperatus atque in neutro excellens, est utriusque 
particeps. 

Enimvero, in hunc praecipue mediocrem stilum omnes verborum veneres 
et venustates, omnes deliciae solent illigari, teste Tullio. Inter has autem 
veneres non postrema videtur esse parataxis sive coordinatio, (piae felicem et 
facilem pressumque sermonem parit, juxta illud Petronii (Sat. 118): “Horatii 
curiosa felicitas”; immo et jucunditatem confer et gratiam, ut autumat Quin¬ 
tilianus: “Horatius fere solus legi dignus. Nam et insurgit aliquando et plenus 
est jucunditatis et gratiae et varius figuris et verbis felicissime audax”. (Ins. 
10,1,96). Denique, testimonium Lipsii (Episl. Quaesi. y 2,9): “Horatius... pla¬ 
cidus, lenis, quietus, monet saepius quam castigat; sed ita praeclare tamen 
hoc ipsum, ut in ea parte et arte nihil possit supra eum”. 

F,x quibus efficitur Flaccum in carminibus pangendis certe antesignanum 
dubio procul haberi; sed in aurea, quam professus est mediocritate, una 
omnium voce, poetarum facile principem aestimari necesse est. 


Leo M. Sansegunix), O.S.B. 

In Abbatia Benedietina Montisserrati 
Ad Barcinonem (in Hispania) 



NOVA ET VETERA 


AUTUMNUS 


1. Autumnus, cujus tepescentes auras, inedia fervente aestate, saepe de¬ 
sideravimus, nobis tandem adest. Ipse benignis auris et pluviis extremos solis 
aestus propellit ac temperat, noctem diuturniore cursu volvit diemque minuit, 
quo homines placidiori somno indulgeant; agricolam numerat ac ditat “cum 
pomis exuberat annus” et “varios ponit fetus autumnus” (YERG., Georg ., 2, 
116;2,521). Qua gestit laetitia agricola cum fructus collectos numerat atque in 
granario in annum recondit, aut cum dexteram aere sentit onustam! 

2. Quamvis secum quaedam afferat incommoda autumnus, —ut est ne¬ 
bulosus et frigescens, adventante jam hieme, cum ostium, januas, fenestras 
vehementibus ventis pulsat, cum arborum frondes percutit ac deicit, cum aves: 
hirundines, coturnices, turdos l , palumbes, turtures, ciconias, cardueles 2 , cana¬ 
rias 3 , aliasque in calidiores terras compellit...—, habet tamen optima secum: 
quaedam in mentem revoca. 

3. Colonus cum servis arborum et terrae ultimos fructus colligit: zeam 4 , 
rapa 5 , raphanos 6 ...; reposita in cella penaria habet cicera, phaselos, tubera 
solani, lentes, vicias 7 , quibus domum nutriat et animalia domestica saginet. 
Olivae adhuc pendent in arbore; rustica 8 nonnullas in salsuginem 9 condidit, 
reliquas agricola brevi ad trapetum 10 deducet quae terantur et in purum olei 
liquarem mutentur. 

4. Vindemiatorem <6) cum filiis in vineto 11 conspicis. —Vitis <8) oblongos 
emittit palmites, quos ut sustentet “quasi manibus claviculis 12 utitur, eisque 
quidquid nacta est, complectitur” (CIC. C.l\I. ,15,52). Racemi undequaque pen¬ 
dent, suoque colore, ut dulce donum gustemus, invitant. Maturatae sunt enim 
uvae, et quid hoc fructu pulchrius, quid eo suavius? Illum in deliciis habetis 
vos, pueri, cum merendam 13 ad vesperam sumitis, iliumque post prandium in 
lance fructuaria 14 cum aliis tragematis 15 bona vobis mater apponit. 

5. Racemi ex vitibus in cistis et corbibus seponuntur, quas plaustra ad 
torcularia 16 deportant, ubi calcatores pedibus et prelo 17 uvas exprimunt: pri¬ 
mum inde mustum idque optimum emanat; quodsi dentio vinacea 18 sub prelo 
colliciuntur, mustum inde circumcidaneum 10 defluit. Cum autem mustum 
jam deferbuit, vinum in cupas 20 , in dolia 21 , in cados 22 , in utres 23 mittitur. 

6. Plurimae sunt vini utilitates et genera: in quibus album, asperum, 
dulce, passum, campanicum 24 , spumans, cet. Ex vino alcohol 25 seu spiritus 
vini ad multa utilia educitur; ex quo etiam comparantur aquae ardentes 26 et 
liquores, ut anisatum 27 , coniacum 2S , canneus seu rhomium 2<) ... 

AUTUMNI DONA INSPICE IISQUE FRUERE! 


1 . 

quercus, us f. 

encina 

2. 

corbis, is f. 
cista, ae 

cesta, cesto 

3. 

cadus, i 

barril, tone! 


cupa, ae 

cubo 

4. 

racemus, i 

racimo 


uva, ae 

uvo 

5. 

piscina lignea 
lacus vinarius 

compuerto 

6. 

vindemiator, oris m. 

vendimiador 

7. 

vinea, ae 

vino 


vinetum, i 

vinedo 

8. 

vitis, is f. 

v/d, cepa 

9. 

castanea, ae 

costono 


saccus castanearum 

soco de costonos 

10. 

castanearum venditrix;tostrix 

cosfonero 

11. 

machina torrefaciens 

tostodor 

12 . 

propola circumforaneus 

vendedor ombulonte 

13. 

nanus, i 

enono 

14. 

capito, onis m. 

cobezudo 

15. 

scurra, ae m. 
mimus, i 

poyoso 

16. 

columba internuntia 
columbus remeans, ntis 

polomo mensojero 

17. 

velarium, ii 
vela protecta 

entoldodo 

18. viri circenses 

19. raeda, ae 

20. circus, i 

21. signum nationale 

22. globus aerius 

23. rota ignivoma 

24. carrus automobilis 
carrus automotorius 
autocarrus, i 


comicos ambulantes 
carro , carromato 
circo 

bandera nacional 
globo 

rueda (pirotecnica) 
cami 6 n 


7. Tempore autumnali ineunte, eum aestus aliquatenus remisit ardorem 
et agricolae maximam segetum et fructuum partem congesserunt, multis locis 
celebrantur festa popularia —quae et majora 30 vocantur—. In his —publicis 
sollemniis celebratis sacrisque matutinis peractis, quae Sanctis Patronis dican¬ 
tur—, gigantes, nani 31 capitonesque (,4) 32 saltitant choreasque ducunt; 
emittuntur globi aerii (22) 33 et columbae internuntiae (U>) 34 ; equi circumforanei 35 
circumeunt, et currus incursantes —dum exspectantes miros edunt risus— inter 
se arietantur 37 ; viri circenses (,8) 38 et petauristae 39 cum omni 21 familia scaenica 40 
mira patrant; nocte spectantium oculis missilia pyria 41 vario colore exhiben¬ 
tur. Primo tonitrua 42 et crepitantia 43 disploduntur 44 , deinde volantia 45 et 
caudae ignitae 46 emittuntur; sequuntur stellae crinitae 47 et cincinnatae 48 , 
stellarum pluvia 49 , serpentinae 50 , turbines 51 , denique ignivomae rotae (23> 52 
convertuntur. Alii, his diebus, equorum et birotarum cursibus 53 exercentur, aut 
in pediludio 54 , in taeniludio 55 , ut principatum 56 apud cives vel apud exteros 
obtineant, contendunt; alii vero tauromachiam 57 aspicientes magnopere delec¬ 
tantur. 

8. Nonnulli in displodendis armis ignivomis voluptatem capiunt, et tela, 
glandes s 8 , globulos 59 in discum 60 —in orbiculos vel triangulos divisum— aut 
in columbas emittunt; centrum qui attigerit vel aves, praemio muneratur. 

9. In his festis popularibus nonne vos, pueri, saepenumero vidistis pro¬ 
polas circumforaneos <12) 60 , qui mensam in via vel ante tabernam instraverant 
—ut vetula illa Anna ul) , castanearum venditrix— magna voce clamantes: 
“Accedite, pueri, emite!, has castaneas molles gustate; e machina torrefacien¬ 
ti (10) 62 nunc prodierunt: fumant, crepitant, manus adurunt... —Quid hic statis, 
Ijueri et puellae, hiantibus oribus? Habeo vobis gratissima: avellanas, amygda¬ 
las, nuces juglandes 63 , nucleos pineos 04 , Eligite, belluli: en vobis aliquid mellis, 
dactylos optimos, caricas 65 , pira hibernalia, haec pira saccharo condita poma 
quae vos sancta 67 vocatis, coccosque 68 ! Sed et vobis profero pulchralia 69 , 
bellariola 70 , dulciola 71 , laterculos 72 , lagana tubulata 73 hoc temporis puncto e 
sartagine elata. Nonne haec vobis stomachum excitant?”. 

Et haec dum fortasse gustatis, sancta perfusi laetitia Natalicia Domini 
exspectate atque imo animi gaudio apud parentes agite! 

VOCABULORUM INDEX 


1. 

turdus, i 


torcJo 

2. 

carduelis, is f. 


cardelina, jilguero 

3. 

canaria, ae 


conorio 

4. 

zea, ae 


maiz 

5. 

rapum, i 


nobo 

6. 

raphanus, i 


rabano 

7. 

vicia, ae 


arve/a, veza 

8. 

rustica, ae 


campesino 

9. 

salsugo, inis, f. 


solmuero 

10. 

trapetum, i 


trujal , molino de aceite 

11. 

vinetum, i 


v/nec/o, vino 

12. 

clavicula, ae 


zarcillo, tijereto 

13. 

merenda, ae 
antecenium, ii 


meriendo 

14. 

lanx fructuaria 


frutero 

15. 

tragema, atis n. 


posfre 

16. 

torcular, aris n. 


logar 

17. 

prelum, i 


prenso 

18. 

vinacea, orum n. pl. 
vinaceum, i 
vinaceus, i 


orujo 

19. 

vinum circumcidaneum 


v/naza, vino prensodo segundo vez 

20. 

cupa, ae 


cubo , boto 

21. 

dolium, ii 


finajo 

22. 

cadus, i 


barrit 

23. 

uter, utris m. 


odre, pellejo 

24. 

campanicum, i 


chompano 

25. 

alcohol, olis m. 


alcohol 

26. 

spiritus vini 


espiritu de vino 

26. 

aqua ardens 


aguordiente 

27. 

anisatum, i 


anis 

28. 

coniacum, i 
conacum, i 


cohoc 

29. 

canneus, i 
rhomium, ii 


ron 

30. 

festum populare 
festum majus 


fiesto moyor 

31. 

nanus, i 

1 

i 

enono 

32. 

capito, onis m. 

cabezudo 

33. 

globus aerius 

globo 

34. 

columba internuntia 
columbus remeans 


polomo mensajera 

35. 

equi circumforane! 


cabollitos 

36. 

currus incursans 

currus concursans 


coche-tope, auto-choque 

37. 

arietare 


chocor 

38. 

viri circenses 


comicos ambulantes (que llevan un circo) 

39. 

petaurista, ae m. 


equilibrista 

40. 

familia scaenica 

bancla de comediantes 

41. 

missilia pyria (n. pl.) 

fuegos artificiales , pirotecnicos 

42. 

tonitrua, orum (n. pl.) 

traca 


tonitrus, us m. 

estampido , trueno 

43. 

crepitans, antis 

roncador (cohete) 

44. 

displodere 

disparor, reventar 

45. 

volans, antis 

volador (cohete) 

46. 

cauda ignita 

cola (cohete en cola) 

47. 

stella crinita 

estrella con cabellera 

48. 

stella cincinnata 

estrella ensortijada 

49. 

stellarum pluvia 

lluvia de estrellas 

50. 

serpentina, ae 

culebrill a 

51. 

turbo, inis m. 

torbellino 

52. 

rota ignivoma 

rueda 

53. 

cursus birotarum 

carrera ciclista 

54. 

pediludium, ii 

futbol, balompie 

55. 

taeniludium, ii 
taenisia, ae 

tenis 

56. 

principatus, us m. 

campeonato 

57. 

tauromachia, ae 
taurorum agitatio 

corrida de toros 

58. 

glans, ndis f. 

bala, balin 

59. 

globulus, i 

perdigon 

60. 

emittere in discum 

tirar al piato 


emittere in columbas 

tirar al pichon 
[tiro de pichon] 

61. 

propola circumforaneus 

vendedor ambulante 

62. 

machina torrefaciens 
tostarium, ii 

tostadora 

63. 

nux juglans 

nuez 

64. 

nucleus pineus 

pihon 

65. 

carica, ae 

higo seco 

66. 

pirum saccharo conditum 

pera en almibar 

67. 

pomum sanctum 

palo santo, caqui 

68. 

coccus, i 

coco 

69. 

pulchrale, is n. 

bombon 

70. 

bellariolum, i 

caramelo 

71. 

dulciolum, i 

confite 

72. 

laterculus, i 

carquifioli 

73. 

laganum (tubulatum) 

churro 


Josephus M. Mir, C. M. F. 

In Instituto Pontificio Latinitatis. 
Via Sacro Cuore di Maria, 5 
ROMAE (in Italia). 



ULTIMUS LAERTAE DIES 

Carmen in certamine poetico Hoeulftiano magna laude ornatum 


Vesper erat. Postquam Eumaeus, qui tactus amore 
aegrum curabat dominum sua tempora ruri 
ultima degentem, parvam descendit ad urbem, 
solam Laertes casulam prope triste sedebat 
interdumque oculos, studio aerumnisque remorsus, 
ut si quid cuperet, vertebat ad aequora ponti. 

Usque canis languenti aderat fidissimus unus 
custos, qui vigili circum dicione tenere 
omnes consuerat terrens latratibus agros. 

Huc olim, cum jam numquam speraret Ulixem 
esse reversurum post Trojae incendia fusae, 
fessus et opperiens vergentis limina vitae, 
cesserat arboribus glaebisque ut traderet omnes 
agricolae curas; huc, spe dejectus inani 
esse iterum natum rediturum, ascenderat, aegri 
ingentes animi angores si rura colendo 
falleret et lacrimis medicinam ferret amaris. 

Cum lux prima poli surgebat limite clari 
et tota alituum concentibus aura sonabat, 
indigna ex casula stipulis et arundine texta, 
siccis fartum herbis linquens durumque grabatum, 
egrediebatur campo fruiturus aperto. 

Mos erat hic illic pedetemptim errare, pruinis 

gramina cum variis prima sub luce niterent 

et biberent reducis crescentia lumina solis, 

ut modo funiculo nodoso ad laeta ligaret 

pabula edenda capram, manibus modo stringeret herbas 

illi apponendas, sapiens modo ab arbore ramos 

caederet arentes ictu morsuque securis 

aut, exustus ager maturo sale jaceret, 

duceret e labris fluvium rivosque sequentes 

queis olera egelidis lymphis recreata vigerent. 

Quin saepes, cingebatur qua vinea culta, 
in vetitum ausa esset protendere acuta ruborum 
bracchia, Laertes ni falce accurreret illam 
in sua mox cogens excedere regna pudicam. 

Vinea laeta tamen Laertae maxima cura 
exstiterat. Longo frondebant ordine vites 
isque aderat nunc capreolis sarmenta ligare 
promptus, nunc uvis turgentibus addere vires 
luxuriem arcendo foliorum hinc inde malignam. 

Gaudia quanta, suis sollers cum viribus ipse 
tramite silvestri puero comitatus Ulixe 

iret et ille patre ex caro conquireret ore 
nomina jucundo herbarum, gustaret et uvas, 
et proprias peteret praedulcia munera vites 
atque piros ficusque simul malosque feraces!... 

Multa recordanti Laertae temporis acti 
subrepunt, dum vesper adest, dum maesta diei 
hora subit, pontum immotis dum spectat ocellis 

et desiderio jamdudum absentis Ulixis 
captus multa gemit subitoque algore tremiscit. 

Haud procul inde pirus. Defensus crura caprino 
vellere eam quondam purgabat vepribus hirtis 
cum quidam haud notus (Trojam cecidisse superbam 
rumor ab extrema tandem pervenerat ora 
ductoresque omnes dulces petiisse Penates 
necdum de nato quicquam illi certius ulla 
vox tulerat cupido) lentusque accessit eodem. 

Non ruit in patris complexum atque oscula, verum 
constitit atque pirum purgantem crevit eumque 
multis tentavit fictis cautusque rogavit 
qui locus ille foret, quem vultu oculisque dolorem 
proderet: esse agros domini sapientis, olivas 
qui sanctas coleret, vites ficusque pirosque 
nec sineret spinas in cultis gliscere acutas; 
cur sese horrentem squalore ostenderet ipse? 

Esse aliquid pectus quo magno angore doleret... 

At non ficta diu potuit conectere seque 
a diro Trojae excidio longisque reversum 
per maria ac terras erroribus infit Ulixem 
esse, patremque senem tenuit complexus et haesit. 

Talia Laertes volvebat pectore secum 
cum tandem Eumaeus pastor successit ab urbe: 
«Penelopa haec patri sibi cocta cibaria misit 
teque orabat uti te sustentare studeres. 

Non modo enim quadras; ovorum non nihil ampla 
in cista posuit, tum pernae frusta nucesque; 
plena lagoena merum, pater, haec tibi praestat aventi, 
quo irriguus possis alto te credere somno. 

Euge, pater; jam cuncta tibi sunt prompta, canisque, 
qui officium vigilans custodis praebet et artem, 

—nonne vides?—, spectat si prostet cenula: sese 
tradita quae fuerint sibi munera nosse; fuisse 
agrorum firmum custodem seque futurum 
tempore non nullo. Videamus an impiger exstet 
atque sua semper saliendi polleat arte 
jejuni ut possit rabidos compescere ventris 
latratus». Canis imposuit tum naribus atris 
panis fragmentum; numeros dein dicere coepit 
ac manuum hos crepitu comitari. Sedulus ille 
stabat; vix decimum numerum pastoris in ore 

audiit, hic subito motu conjecit in altum 
naribus a madidis panem subitoque cadentem 
faucibus expansis rapuit raptumque voravit, 
praebuit et rursus se artis documenta daturum. 

Laertes catulum tacitus conspexit et aequor 
in subjectum oculos lentos convertit anhelus. 

«Eja, pater» (tunc Eumaeus sic fatus), «edamus 

nos quoque quae tua sancta nurus commisit edenda, 
tantus cum nobis adsit conviva». Senex tum 
haec tenuis sonitu vocis respondit: «Edas tu 
nunc, Eumaee; mihi non cordi haec; nam negat ista 
sumere velle meus venter». «Quid? Non bene tute? 
Numquid febricitas?» — «Minime me febris adurit; 

jamdudum vero tacito mihi perstat imago 
absentis nati, quem numquam, Eumaee, videbo». 

«Non ita; spem numquam abicias; haec sancta dearum 
pectora semper alat; mortalibus ultima semper 
vanescit; necopinanti tibi forte redibit 
ille iterum rursumque tuis sol aedibus atque 
Telemacho nuruique piae fulgebit Ulixes. 

Sume cibos, hauri cyathum et, sis, mitte timores». 
«Frustra spem revocas; numquam revehetur Ulixes, 
lumina nec condet, pietas quae extrema, parentis, 
cesserit aetati cum mox ruiturus ad imos. 

Ejus quis mentem avertit? Quae saga venenis 
viscera perfudit vastas ut vellet adire 
terras ignotosque locos pelagique severa 
spernere, saeva undas tentare colentia monstra 
Oceani inque illis furias Mortemque latentem? 

Heu te felicem, proles, Eumaee, juventa 

cui prope cana agris suibusque intenta vigescat! 

Nam contenta suis, quae protulit insula, pomis, 
anxia numquam alio mentes et lumina vertit 
nec scrutata polum est si navem solvere posset. 

Post Trojam eversam saevique pericula belli, 
illos post maris errores et inhospita terrae 
exsilia is poterat sancta cum conjuge tandem 
Telemachoque suo tranquillam degere vitam 
in mensisque mero et digito bene castra docere 
ac ruere hinc fortes, illinc facto agmine fortes 

fortiter obstare et delapsos vertice caeli 
velle deos alios aliis avertere fata 

ac miscere dolos et vulnera ferre patique. 

Haec poterat dixisse, suis factisque vigere 
et regere hunc populum praeceptis legibus et vi. 
Noluit. Interdum secum muttire diuque 
litore arenoso mutus consistere, in aequor 
vertere crebro oculos ullo sine fine remotum 
atque ipsum solem mergentem semet in undas. 

Haec illum vidi facientem saepe rogavique 



n 6 


G. Mordbifi 


ut mihi quid vellet secumque evolveret uni 
panderet. At siluit. Quin immo noctis in umbra, 
condere cum grato non posset membra sopore, 
e duro sensim lecto surgebat et amplo 
in xysto labris compressis solus et anceps 
errabat trepidumque polum spectabat et astra 
immensum taciti spatium peragrantia caeli, 
maestaque ducebat suspiria pectore ab imo. 

Uxor amans quotiens lacrimis quaesivit amaris 
num rursus cuperet patriamque relinquere terram 
seque ipsam uxorem, ardenti quae corde redire 
illum optasset uti pueroque sibique saluti 
esset et insidias arcere minasque procorum 
auderet stellaeque instar fulgeret amicae. 

Amplexatus eam ajebat se velle remoti 
Oceani tentare vias, quas nullus adisset, 
semper solis iter rapidi per aperta sequentem: 
multa quidem vidisse, exstare latentia plura, 
quae qui inspexisset, nullo mortalia fata 
esse illum tactura aevo; se nomine clarum 
esse reversurum... Haec audibat perdita conjunx 
immemorem veluti narrantem, inde abdita cursim, 
funderet ut lacrimas gemitusque, cubicla petebat. 

Saepius haec illi meditanti insana frequentes 
aures praebebant juvenes ac verba bibentes 
nescio qua cuncti vi incendebantur eumque 
se quisque immensum comitari velle per orbem 
terrarum ajebat. Sociis ac nave paratis 
solis ad occasum solverunt; clamor ad astra 
ivit: eos longo sequimur maris alta petentes 
obtutu, caeco dum evanuit aere navis. 

Jamque dies mensesque abeunt. Quae terra, quod aequor 
nunc habet? Esse rear quibus in regionibus illum? 

Vivit? In ignotis ignotus finibus errat, 
an miser occubuit neque erit mihi nuntius ullus? 

Unde petam?... Haec memoris pertangunt pectora patris 
nec quisquam aerumnas valeat depellere tantas». 

Conticuit. Tum sol cubitum properavit abire 
postremumque maris visus contingere limen 
grandior. Unda procul fulgebat flumine secta 
lucis et occiduo zephyrorum monime gemmis 
luminibusque suis circum radiabat et auro. 

Nubibus in roseis sol grandescebat in antris; 
paulatim perrexit iter, sed in aequore tantum 
ignis erat quantum intento cum fulmina caelo 
in spissis tenebris rutilo splendore coruscant. 

Sol cecidit; totum diffusa incendia caelum 
pandebat; placido tamquam defessa veterno 
culmina condebant colles; tum fumus ad auras 
hinc illinc lentus casulis se extollere coepit. t 

Spectabat mare Laertes tantae immemor horae 
ut si mente novas species sequeretur euntes, 
quas procul immensum Oceanum peragrare videret. 
Nonnumquam pastor jactabat frustula panis, 
quae canis extemplo volitans comprenderet ore, 
dum sic ingentes domini immitesque dolores 
his studuit verbis solari: «Nulla nitebat 
spes, pater, at reducem tandem se ostendit Ulixes. 

Haud equidem despero illum patriamque suosque 
esse amplexurum caros; dolor omnis abibit 
laetitiaeque suum dominum clamore popellus 
accipiet laetum...» 

«Quot luna, Eumaee, labores, 
ex quo nave abiit, passa est! Non ille redibit 
a maris ac terrae caecis erroribus; ille, 
quo nuper nitebatur mea tarda senecta, 
haud rursum haerebit patriis complexibus umquam... 

Quis mihi reddat eum? Referat quis denique certa 
errantis? Vivitne? Patris qui nuntius illi 
vita functi aderit?... Quam multa, Eumaee, pericla 
undique in Oceani aversis regionibus exstant! 

Est stipula, Oceani si in vasto saeva procella 
exorta est, navis. Quin ipse acerrimus heros, 
ictibus horrendae qui clavae monstra subegit, 
vix maris ad magni pervenit aperta, columnas 
et laeva exegit dextraque in rupe, viator 
ne quis, in immensum audacter ruiturus et atram 
mortem, signatam auderet transcurrere metam. 

Post illam quae ignota patent! Quis regna cadentis 
umquam conspexit solis? Post concava caeli 
quisnam finis erit? Quam multos ista sciendi 
alliciet per aperta maris caelique voluptas, 
quae subolem jubeat venturam rumpere rerum 
vincula et hinc hominum veniant nova gaudia vitae! 

Non haec insanam eicient e pectore febrim, 
eque novis cupient majora capessere. Forsan 
lintribus Oceani latebras perquiret et aere 
clausu homo atque altum celeri transmittere caelum 
remigio alarum fretus conabitur, ut si 
humanae possint explere haec mentis anhelae 
visa voluptatem, qua quis torquetur in imis 
pectoribus numquam ut placeat considere tandem. 

Omnibus exemplum certum praebebit Ulixes, 
quo nova per terras populi perque aera tentent 
et clypeos duri in pugnam post vulnera sumant... 

O ubi terrarum mihi natus oberrat? Habetne, 
expleat unde famem devectus ad ultima terrae? 

Huc quis eum revehet? Quis patri lumina condet?» 

Haec fatus nigras oculos defixit in umbras 
exspes et vana tactus re immobilis haesit. 

Omnia nox gelido umbrarum velarat amictu 
sensim. Summa quies volitans loca cuncta tenebat. 
Implebat querulo ranunculus ore querellis 
assidue primam noctem, dum sidera caelum 
undique perfundunt tenui fulgore serenum. 
Jampridem rex Laertes perstabat in una 
defixus specie subito cum corpora motu 
correptus laetusque simul clamavit: «Ulixes! 

Filius immensa Oceani mihi navigat ipse. 

Agnosco navem; plenis secat aequora velis. 

En clamore fremunt socii montemque salutant, 
exstat qui pelaga circum caligine tectus... 

Heu, quid? Caligo rapido diffinditur igni; 

Oceani magnus ventorum marmora torquet 
impetus et vexat violento turbine navem. 
Franguntur remi; velorum lintea pendent... 

Fulgur ubique micat navemque effringit hiantem... 
Heu fili! Abreptus mediis in fluctibus ut nunc 
pendes!... Unda tibi defesso aperitur... Ulixes!»!) 

Talia dicentem Eumaeus conterritus imo 
pectore spectabat quae captus inania mente 
plurima Laertes per devia fingeret errans, 
cum subito: »Periit!» Laertes dixit et axe 
aethereo tamquam conjecto fulmine tactus, 
concidit exanimis, corpus miserabile. Frustra 
est conatus humo promptus relevare subulcus: 
Laertes vita extemplo fugiente jacebat, 
sed fili nomen sine fine errantis in alto 
ac pereuntis item pronto sine fine remoto 
ille videbatur gelidis iterare labellis. 

Eumaeus vita subnixus robore functum 
in casulam traxit, duro posuitque cubili, 
nuntius ac tristis casus descendit ad urbem 
Telemacho, nurui carae populoque futurus. 

Tum canis, heu domini custos fidissimus unus, 
errabat vigilans circum contermina rura 
auxiliumque petens tacitos sub lumine lunae 
implebat montes miseris latratibus usque, 

^uos ex umbrosis repetebat vallibus Echo. 


PROF. DOTT. GIUSEPPE MORABITO 
Via T. Cannizzaro, 206 
MESSANAE (in Italia) 


1 ) Quae Danaes Alagherius de Ulixis interitu in divina ille Comoedia conscribenda finxerit 
in legentium mentes revocare supervacaneum esse puto, adeo sunt omnibus nota. 

Quos Spiritus Sanctus posuit episcopos regere Ecclesiam Dei (Act. XX, 
28), ipsa vi consecrationis sibi collutae, necesse est in “statu perfectionis” ita 
conversari, ut pro se quisque non immerito usurpare possit illud ApostoJi: imi¬ 
tatores mei estote, sicut et ego Christi (1 Cor. XI, 21); tanta locupletari gratia 
eos oportuit, quorum esset munus Redemptoris opus perpetuare. Justo enim 
jure sunt episcopi Apostolorum suceesores, nec minus quam Apostoli de Chris¬ 
ti plenitudine omnes acceperunt, et gratiam pro gratia (Joann. I, 16); siquidem 
in Cenaculo una cum Apostolis de eodem calice Jesu Christi biberunt, ejus 
postremis adloquiis una cum illis illustrati sunt et firmati, eadem dilectione 
aeternum de ejus Corde scatente sunt non exiguis haustibus recreati; denique, 
postquam resurrexerat a mortuis, unum atque idem acceperunt mandatum: 
Euntes docete omnes gentes (Matth. XXVIII, 19). Nam Jesus Christus heri, et 
hodie; ipse et in saecula (Hebr. VII, 8). 

Sed aequum fuit illos non minus quam Apostolos, cum divinae Domini 
nostri potestatis esse participes, tum Passionis socios et consortes; nonnisi hoc 
pacto unusquisque eorum, quod est meta ultima perfectionis, futurus erat 
alter Christus, ut, invicta constantia in laborum perpessionibus, ceterorum 
fidem firmare posset labantem, mortuam in vitam revocare. 

At tamen, quod hominum memoria non fuit umquam, hisce temporibus 
ita versantur sacri antistites saeviente fluctuum turbine, ut, si res esset in hu¬ 
manis viribus posita, nulla prorsus salutis spes enataret. Sed, quae infinita Dei 
benignitas est, ubi abundavit delictum, superabundavit gratia (Rom. V. 23). 
Atque, in primis, ignita Ecclesiae caritas, quam ita oculis vident operantem 
homines qui nunc sunt, qualem Corinthii ab Apostolo audiverunt mirabili 
praeconio celebratam. Etenim praecipuum Ecclesiae est vincere in bona ma¬ 
lum (Rom. 12,21) omnia providendo, adflante Paraclito, pro temporum neces¬ 
sitatibus. Longum est ea recensere, quae, ad instauranda omnia in Christo, 
plurima exorta sunt proximis his temporibus, ignota transactis: ut Eucharisticos 
ex omnibus nationibus conventus, ut catholicorum studiorum univeritates, ut 
seminaria pro consociatis dioecesibus in singulis regionibus instituta, ut sacra¬ 
rum Missionum incrementa, ut restitutionem in pristinum cum liturgiae tum 
cantus Gregoriani. Sed duo. potissimum memorare praestat, prompta et in ex¬ 
pedito posita ad dimicandum in dies justis armis cum hostibus Ecclesiae: pri¬ 
mum nempe librorum editiones, divulgationesque ephemeridum et de quavis 
re commentariorum, eo. spectato consilio factas, ut scripta scriptis opponantur; 
pestiferae opiniones, mendacia, criminationes iniquae, vi veritatis refutentur; 
fraudes, insidiae, simulationes abreptis larvis detegantur; deinde, expeditas 
catholicorum copias e laicatu lectas, quae, aut castra tuentes, aut in impiorum 
catervas incursantes, suam dant operam pro Fide et Ecclesia, concordi aucto¬ 
ribus Episcopis actione. 

Quarum rerum duarum primus decurso saeculo, idemque praestantissimus 
exstitit effector lumen illud episcopatus, ANTONIUS M. CLARET, anno Ju¬ 
bilaei maximi MDCCCCL in Sanctorum fastos relatus. 

Quintus ex filiis quos Joannes Claret et Josephilla Clara Rodoreta, ejus 
parentes, undecim susceperunt, Antonius M., natus Sallenti in Catalaunia 
d. XXIII mensis Decembris a. MDCCCVII, inde a prima aetatula singulari fuit 


pietate erga Beatam Virginem, cujus in honorem fundaturus aliquando erat 
Congregationem Missionalium ab Immaculato Corde Mariae. Ejus pater, vir 
eximie probus atque piissimus, non minus industriae et laboris ponebat in 
textrina exercenda, quod unum prorsus erat familiae praesidium et fulcimen¬ 
tum, ciuam diligentiae in iis quae religionis essent, cum domi tum in officina. 
Itaque operarios deligere qui probatis essent moribus, sacro eucharistico mane 
cum filiis interesse, ter in die B. Virginem cum tota familia sacro Rosario 


precari; hanc lectionibus e vitis Sanctorum piisque adloquiis, post prandium 
et cenam in circuitu mensae suae, recreare; hanc diebus festis ad montanum 


ducere sacellum Virginis Mariae, oppidi Patronae: hujusmodi fuerunt pii pa¬ 
rentis numquam intermissa munera. Atque Antonius, etiam parvulus, qua erat 
ingenii praecocitate, sic paterna adloquia accipiebat ut bonum semen terra 
bona; solebat enim, vix quinque annos natus, aeternitatis immobilitatem noctu 
contemplari, Deiparam perinde venerari ac praesentem, saepe cum aequalibus 
caelestia commentari, tamquam sacri missionalis ageret partes, senes singulari 
observantia prosequi, denique, ut pro puero, Christianae perfectioni diligen¬ 
tissime studere. Atque ocius venit tempus cum, positus in officina et celeriter 
arte texendi arrepta, socios laboris socios effecit orationis, jam suetus eo tem¬ 
pore jejuniis aspero cilicio et flagellis corpus aflictare, jam pluries expertus 
caelestem Matrem sibi opitulantem, jam defixus in proposito sectandi Chartu- 
sianorum leges atque instituta. 

Postea vero quam Barcinone artem texendi incredibili quadam peritia 
novisque inventis ita provexerat, ut officinarum possessores et optimus quisque 
opificum etiam atque etiam illum consulerent, magna moliri animo et machi¬ 
nari coepit; et jam antiquum frigescebat propositum, jam plures machinas, ut 
ipse ait, videbat mente quam oculis imagines Sanctorum, jam magnis inceptis 
felici ausu operam dabat, eum repente, postquam olim se viderat magno re¬ 
currente fluctu correptum et divinitus in oram relatum siccis ut antea vesti¬ 
mentis, clare percepit advenisse tandem horam derelinquendi omnia, ut sine 
mora famulus fieret Christi Domini nostri. Nec minus fuit id temporis forti 
animo pater; etenim, spe necopinato dejectus mox videndi filium claro nomine 
magnisque fortunis auctum, non timuit ejus consilium probare, id unum de- 
precans ut, suscepto aliquando sacerdotali munere, potius vellet medio in po¬ 
pulo servire Deo, (piam in semoto coenobio. Profecto, non sine divino consilio 
Antonius diu cum operariis degerat atque gravissimus auctor fuerat et suasor, 
non modo augendae paternae textrinae, sed novis instituendis, ampliore ins¬ 
tructis instrumentorum apparatu: tanti ei fuit in omni re industriam et laborem 
ponere, ut olim apostolatum ageret apud inopes et tenuiores, suamque operam 
navitate et constantia longe lateque propagaret. 

Cum ideo, annum agens duodetricesimum, sacerdotium inivit, nullum fuit 
stadium, quod, Christi caritate urgente, sibi currendum non arbitraretur. 
Exinde, a primo diluculo ad multam noctem, predicare verbum, instare oppor¬ 
tune importune, excipere sine lassitudine confessiones, puerulos apud se ha- 

here ut, cum primis elementis, doctrinam Christianam addiscerent, valetudine 
laborantes visere, morientibus adsistere, occasione data siccare purulenta ul¬ 
cera, rudiores adjuvare tutari recreare, aerumnosos et mendicos ope et sola¬ 
cio reficere atque non secus venerari quam propositam imaginem S. Benedicti 
Josephi Labre; denique non tempori, non labori parcere, ut omnibus omnia 
fieret. Atque ita se gerebat, cum non satis firma esset valetudine, cum saepe 
sanguinem expueret, cum suetus esset vix horas noctis tres concedere quieti, 
ceteras Scripturis meditandis et prolixis precibus transigere. 

Cum Antonius de rebus divinis diceret, ex ignita caritate ignitum fluebat 
eloquium; nec sacras orationes habere poterat quin templum multitudine sti¬ 
paretur, nec tam magni fiebant concursus, quin semel atque iterum morum 
emendationes, inopinatae ad religionem conversiones, sanationes insperatae 
sequerentur. Itaque ejus fama sanctitudinis pervulgabatur in dies; erat videre, 
cum civitatulas regionis adiret de re sacra condonaturus, multa hominum 
milia longo itineris spatio ei occurrere pedibus advenienti, comitari eodem 
modo abeuntem. Civitas Sallentina gaudio et laetitia exsiliebat quod tam mag¬ 
num genuisset filium; ac videbatur alacriore gradu ire opera in textrinis: vo¬ 
lantes radii, pulsi pectines, sonantes scapi, rotantia insubula canebant ad nu¬ 
merum suum artificem principiem, jam nunc texere doctum auro et bysso in¬ 
consutile Jesu et Mariae vestimentum. 

Sed Sallentinus ad majora vocabatur a Deo, procul a patria. Antonius 
enim erat perfecti missionalis imago, ut, si voluisset, quocumque iret, illud 
Apostoli sibi posset usurpare: Ego autem libentissime impendam, et superim¬ 
pendar ipse pro animabus vestris (II, Cor. 12,15); haec ejus praecipua fuit 
gloria, sive cum exstitit apostolus Catalauniae et earum insularum quas fabu¬ 
losa antiquitas falso praedicavit Fortunatas; sive cum, sacris infulis invitus et 
nolens honestatus et ad Cubanos Arehiepiscopus missus, summa ope contendit 
ut in omnibus Christus regnaret; sive cum, in amplissimo loco positus apud 
Hispanorum reginam, id unum studuit, ut liberiores aulae regiae mores omnino 
emendarentur; sive cum, praepositus restaurando miraculo illi sumptuosae 
magnitudinis a Philippo II rege exstructum, quod Hispani conclamant primum 
et unum post celebratissima septem orbis terrarum, ita seminarium dudum 
desertum renovavit, ut universitas quaedam fieret catholicorum studiorum, 
apta ad reciperandam humanam consortionem, paene perditam impiis philo¬ 
sophorum doctrinis. In eo consertae contextaeque erant natura hominis et 
Sancti Spiritus gratia; nec quicquam detrimenti patiebatur vel diuturna divi¬ 
narum rerum contemplatio vel adsidua exercitatio virtutum, propterea quod 
vir esset Antonius semper aliquid agens ac moliens, semperque strenuus et 
fortis adversus potentes. Etenim virtutes illas, quae propriae perhibentur 
umbratilis vitae contemplationi caelestium rerum deditae, nempe humilitatem, 
paupertatem, mansuetudinem, modestiam, voluntarias corporis afflictationes, 
sibi persuasissimum habebat necessariam esse sarcinam missionalium, quippe 
quibus semper esset in primo agmine procedendum; ideoque maximo semper 
opere contendit in iis excellere. Quin etiam nonnulla de ejus paupertate et 
mansuetudine narrantur, quae decerpta de Flosculis Asisiatis videantur; ut 


olim, illapsus inter latrones tres, 


et pollicitus se ad eos rediturum si sivissent 

sacrum praeconium se habere, in proximo oppido ubi exspectaretur, potestate 
sibi abeundi facta, juxta promissum reversus est, id quod tantae admirationi 
latronibus fuit, ut ilico apud eum criminum confessione se abluerent. Solebat, 
non secus ac beatus Franciscus, regiones peragrare sine pera, sine sacculo, 
eadem tunica hieme et aestate indutus, nihil secum ferens nisi mappulam, 
qua subuculum mutatorium, par tibialium, sudariola aliquot continebantur et 
sacrorum sermorum commentarii; de nutrimento quid sollicitus esset, cum Pater 
caelestis etiam volatilia pasceret? Et olim, voluntarium mendicum, esurientem 
et longo itinere lassum, mendicus refecit faseolorum catino in cauponula 
viatoria. 


Sed quis agnosceret perpetuum illum itinerantem, cum ad restauranda 
in Christo hominum societatem summa contentione dimicaret, et caritate 
Christi inflammatus inopinatissima quaeque pro sui et proximorum temporum 
necessitatibus provideret? In omnibus fere Hispaniae civitatibus, maximeque 
Barcinone et Matriti, vox Antoni vox fuit perpetuo clamantis; idque fecit etiam 
posthabito, donec potuit, amplissimo loco quem in aula regia obtinebat, nulla 
umquam occasione amissa, sive oportuit spiritualibus exercitationibus et me¬ 
ditationibus, non modo sacerdotum conventus, sed cultioris etiam laicatus, in 
religione atque pietate firmare; sive Sanctorum praeconia habere, sive praedi¬ 
care quadragenario tempore Christum passum, et mense Majo Virginem 
Immaculatam; sive sacris expeditionibus civitates oppida rura cum primis 
missionalibus Congregationis lustrare, quam ipse fundaverat supernis impul¬ 
sionibus actus. 


Attamen id operis et laboris satis non esse vir Dei arbitrabatur, cum un¬ 
dique grassarentur perniciosissimae philosophorum doctrinae, crebrae pesti¬ 
ferorum librorum et ephemeridum pervulgationes, inconsulti popularium 
partium ausus, reipublicae moderatorum injuriae. Tum maxime eluxit singula¬ 
ris ejus vis atque virtus; nam, modo ex productis noctu precibus et lucubra¬ 
tionibus, modo etiam exemplo cum e suggestu sacras orationes ad populum 
haberet, copiose scatebant cogitationes inventionesque novarum rerum, quae 
Cluisti gregi praesidio et munimento essent gregisque pastoribus opportuno 
auxilio, quo industrius et alacrius sua quisque saepta custodiret atque tuta¬ 
retur. Quo in genere digna in primis memoratu est prelorum opera, non minus 
concitata quam olim opera fuerat sonantium textrinarum; sine enim intermis¬ 
sione edebantur libri et libelli cuivis lectorum generi apti atque accomodati, 
crebrique rei religiosae indices; ac, quod prorsus incredibile est, ad quadragies 
centena milia prodierunt ex officina libraria, duodeviginti annorum spatio, 
pagulae solutae et tabulae ad Christianam doctrinam docendam, imaginibus 
ornatae atque explanatae, (piae gratuito pervulgabantur sacrarum missionum 
tempore. Huic operi totum se dederat Antonius, sive scriptis conficiendis, 
siquidem, cum esset Cubae, sex annis, dono dedit ducenta voluminum milia. 
Atque alia multa vidit insula Cuba egregie sui apostoli facta; memorare satis 
est sodalicia largitionibus ostiatim deferendis, domos excipiendis pueris dere¬ 
lictis, bibliothecas pro indoctis, ludos variis artibus exercendis, mensas pro¬ 
vehendae parsimoniae, denique laicorum consociationes rei catholicae tuendae. 

<|uod munus postea. Summorum Pontificum hortatu, alacres juvenum cohortes 
susceperunt. 

Sed ANTONIUS M. CLARET in sinu gestavit sacerdotes, id unum effusis 
precibus ab Immaculato Corde Beatae Virginis petens, ut pares essent tem¬ 
porum necessitatibus. Quae multa in hoc genere mente provida curavit, non 
modo beatissimi Pii Pp. X magnum opus praenuntiant, sed prorsus jactis 
inchoant fundamentis. Longum est omnia recensere; liceat saltem cursim me¬ 
morare Cathechismum in partes tres discriptum, quem tanta diligentia expla¬ 
navit ut in omnes fere Hispaniae dioeceses acciperetur, instauratum liturgiae 
decorem, modos Gregorianos primum revocatos et late propagatos, puerorum 
cantorum scholas institutas; denique omnino renovatum et bibliothecis auctum 
ingens aedificium Escurialense, hominum nequitia vastatum et expoliatum, 
ibique magnum seminarium creatum, quod tamquam gymnasium pietatis et 
doctrinae exstitit et ceterorum exemplar. 

Perobscura quidem quaestio est cur unius hominis virtute longe lateque 
in patria et in coloniis vita Christiana refloresceret, nisi virtute Fidei perpen¬ 
sum sit quid possit amoris ignis a Christo eucharistico accensus, quidve sit 
•accepisse in sua” Immacultum Cor Beatae Virginis. Nam quidquid oportuit 
aut agere aut providere aut scriptis tractare, exsomnis apostolus Magistram 
habuit Immaculatam, quotiescumque fuit necesse superbis resistere, ignita 
Christi caritas vires suppeditavit. 

Sed merces apostolorum est pro Christi nomine contumelias, persecutio¬ 
nes, martyriumque pati. 

ANTONIUS M. CLARET, septies petitus armis et divinitus servatus, oc¬ 
tavum longo vulnere a facie ad bracchium novacula incisus, calumniis lacei- 
ratus, persecutionibus vexatus, extremos annos egit exsul a patria. Denique, 
postea quam in Concilio Vaticano quantum supererat virium ita impenderat 
acerrime pro dogmate propugnando de Infallibilitate Summi Pontificis, ut 
ominum Patrum oculos in se converteret, vix tribus interjectis mensibus, in 
monasterio Fontis Frigidae spiritum efflavit, die XXIV mensis Octobris, 
a. MDCCCLXX, annos natus sexaginta tres. Postrema ejus fuerunt verba: 
Cupio dissolvi et esse cum Christo: peropportuna sane, ut cum maxime, haec 
novisima verba strenui Ecclesiae propugnatoris, qui, ut Apostolus, stigmata 
Jesu Christi in corpore suo portabat. Mortuus est procul a suis, profugus et 
absconditus, dum eum quaerebant insectatores ut post se traherent; sed Con¬ 
gregatio ab Immaculato Corde Virginis Mariae jam tabernacula tendebat a 
mari ad mare. 


Mons. Luica Guercjo 

Vitam Alexandri mihi descripturo ea adhibenda est cautio, ut nec multi¬ 
tudo rerum dicendarum brevitati nec brevitas perspicuitati officiat. Meteori 
instar Alexander per decennium orbem terrarum collustravit et meteori instar 
subito fulgere desiit. Sed quae effecit, mutationem paene maximam totius his¬ 
toriae, Hellenismum, morte ejus non periit. Natus Pellae in Macedonia anno 
CCCLVI a. Chr. n. a patre Philippo summam intellegendi vim et fortitudinem 
indefessam, a matre Olympia spiritum magnum et animum iracundum acce¬ 
perat. Praeclarissimis instructus facultatibus vel puer Iliade multum oblecta¬ 
batur et decem annos natus coram legatis Graecis, inter quos Demosthenes et 
Aeschines, alicujus tragoediae partem memoria recitavit. Nec sinistro fortunae 
beneficio accidit, triennio, post per octo annos Aristotele doctissimo uteretur 
magistro. Quaere mihi in universa historia talem magistrum et talem alumnum. 
Cujus ingenium Aristoteles mature perspexit et vitiis emendare studuit. Sed 
id unum probro vertendum, quod honoris cupiditatem non satis coercebat. 
Memento igitur iterum tanti magistri et tanti discipuli. Alter sibi orbem terra¬ 
rum subjecit, alter mentis acumine novam scientiis orbem detexit. Uterque 
veluti in novo exoriturae aetatis atrio stabat. A magistro heros nosler a pericu¬ 
lis vitae aulicae blanditiis servatus pudicitiae exemplum evasit et blandam a 
parentibus immissam meretricem rubore suffusus ejecit. Aristotelem magnope¬ 
re colebat et pluris patre aestimabat, huic animi, illi corporis vitam acceptam 
referre dicebat. Intima talis magistri conjunctione eam ingenii magnitudinem 
est adeptus, qua omnes antiquitatis exploratores longe vincat et superet. Inde 
quoque, qua tantopere excellebat, rerum vel complicatarum perspicientia. Inde 
omnis mentis vilis et abjectae taedium et honestatis studium, quo in tota paene 
vita florebat. Nec suam cum magistro necessitudinem, cum in Asia bellabat, 
intermisit nec litterarum studia augere desiit. Quin etiam dialecticis disputa¬ 
tionibus multum delectabatur. Unde nec mirum videtur, quod mille fere viris 
Graecis, qui vel in venatione, aucipio, piscatu versabantur vel armenta, viva¬ 
ria, aviaria custodiebant, mandavit, ut, quaecumque scitu notatuque digna 
animadvertissent, ea cum Aristotele communicarent. Qui suum de historia na¬ 
turali librum perficere vix potuisset nisi favente et adjuvante discipulo. Immo 
rebus metaphysicis vacare consuerat. Tradunt enim veteres eum, cum Aris¬ 
toteles Metaphysicam foras edidisset, ei probro vertisse, quod ea, quorum ipsi 
soli notitiam habuissent, divulgasset. 

Jam alio properat oratio nostra. Philippus Macedonum rex multis bellis 
prospere gestis et patria e tenebris in lucem educta spectatum sibi exercitum 
paraverat. Sed fame terminos longius proferendi nondum sedata, Persas Grae- 

cis semper infestos devincere studebat. Dum summum parat belli apparatum, 
in ipso theatri limine, quo se candida indutus veste contulerat, a Pausania viro 
nobili gladio confossus occubuit. Extemplo Alexander a cohortis praetoriae 
decurione rex est salutatus. Quod pater faciendum sibi proposuerat, id filius 
efficiendum aggressus. Jam ut ejus in Asiam expeditio melius intellegatur, 
pauca sunt praemittenda. Graecos, postquam praeclarissimas animi dotes tem¬ 


porum decursu explicuere et, ut ita dicam, exhausere, aut de scaena historica 
decedere oportebat aut peculiari fortunae beneficio reviviscere. Posterius 
Alexandri expeditionibus contigisse videmus. Hellenismum enim per Orientem 
late propagavit et per saecula subinde perpetuavit. Hellenismus ea intellegitur 


animi cultura, qua antiquiora Graecorum elementa: cultus Deorum ac mysteria 
novis iisque Orientalibus et, quod est sumini momenti, ipso Judaismo mixta 
fuere. Quapropter Alexandri expeditio non solum res militaris est dicenda, sed 


expeditio sive exploratio scientifica. Namque spectatam rerum scriptorum co¬ 
ronam, naturae inquisitorum, astronomormn et artificum secum ducebat. Atque 


per ipsum factum est, ut et Graecia et Asia nova fuerint secuta vestigia. Tanto 
operi perficiendo amplissimas dotes afferebat: ingenium militare maxime 
egregrium, mentem perspicacem, animum ad res ordinandas peraptum, vim 
non solum acriter cogitandi, sed et cogitata exsequendi. Quamvis pugnandi 
consilia ratione sollerti et ingeniosa capere consuesset, tamen mutatae tem¬ 
porum locorumque condicioni sapienter accommodabat. Epaminondas obliquae 
aciei auctor, phalangis vero Philippus. Sed utramque Alexander ingeniose 
excoluit. Praeterea signa Asiae illaturus eo praecipue agebatur, ut poenas a 
Persis Graeciae infestissimis tandem expeteret. Hac re facile fore, ut omnes ab 
ipso starent. Nec spes fefellit. Nam omnes eum ducem a tota Graecia electum 
habebant, qui id esset persecuturus, quod Graeci omnes inde a clade apud 
Thermopylas accepta vehementer desiderant. 


Jam in scaenam inducitur gloriosa illa in Asiam expeditio, quae famam 
Alexandri perpetuavit ipsumque omnibus elegentibus tam carum reddidit. 
Subsistens ad Achillis sepulchrum sacrificavit eumque beatum praedicavit. 


qui vivus amicum fidelem et mortuus Homerum gestorum praeconem inve¬ 
nisset. Carmina ejus secum habebat et Achillem imitari studebat. Apud Gra¬ 
nicum flumen anno CCCXXXIV primus cum Persis congressus. Primus omni¬ 
um Alexander cum equitatu flumen transgressus regis Darii generum, deinde 
Rhosakam lancea transfixit. Jam Persa quidam acinacem ad eum sternendum 
levarat, cum Klitus adorientis brachium amputavit et Alexandrum a morte 
servavit. Fuga effusa Persae pedem retulere. Interim Darius summo coacto 
exercitu —sescenta milia— ipse se victori opponere constituit. Sed tanta co¬ 
piarum multitudo oh loci angustias victoriae obfuit. Darius disjecto ab Ale¬ 
xandro medio exercitu essedo profugit atque hac ignavia fugae signum dedit. 
Praeda vix aestimanda. Mater Darii, uxor, duae filiae et ipse filiolus capti. 

Nobilissimus victor mulieres consolatus regem, quem caesum plangebant, a 
morte servatum certiores fecit. 


Hac apud Issum victoria illam Persas vinci non posse fidem ubique labe¬ 
factavit, omnium admirationem acquisivit et omnibus terrorem incussit. Jam 
tota Aegvptus jugi Persici impatiens patebat Aegyptiique ovantes vitori obviam 
ierunt. Ipse Apis Dei templum ingressus “Tauro sacro” immolavit et Aegyptii 
vicissim ei Regum antiquorum honores detulerunt et filium “Solis” appellarunt. 
Prope oram maritimam loco opportuno urbem condi curavit, quae posthac ab 
ejus nomine Alexandria nominata centrum floridum mercaturae et litterarum, 
seminarium tot virorum doctissimorum evasit. Ex eo tempore heros noster 
se divinae originis esse credere coepit. Qui eum spiritus subinde ad scelera 
nefaria, quae ingenio ejus notam inureret et famam obscuraret est abreptus. 


Darius, qui fuga se a captivitate servarat, collecto innumero exercitu in 
planitie prope Gaugamelam Alexandrum opperiebatur. Qui, cum ei Parmenio, 
dux illustrissimus, suasisset, ut nocte hostes multo superiores inopinato 
opprimeret, respondit: “Nolo victoriam furari”. Pugnandi vero ratio vere in¬ 
geniosa. Alae sinistrae Parmenio, ipse dextrae praefuit. Hujus alae subsidiis 
id erat imperatum, ut impedirent, ne ipsa ala a Persis circumveniretur. Quod 
ubi Darius animadvertit, sinistrum sui exercitus cornu extendit et ita aciem 
primam extenuavit. Vix id Alexander conspicatus in hunc irruit locum et pe¬ 
ditatum hostilem a latere adortus perturbavit. Nec tamen res Persis fuisset 
perdita, —cornu sinistro Macedonum aegerrime locum tenente— nisi Darius ut 
in ea apud Issum pugna ignavus fugisset suaque fuga exercitum secum 
abripuisset. “Mortem effugit, quisquis contempserit illam, timidissimum 
quemque consequitur.” 


Hac insigni apud Arbelam pugna Alexander totius Asiae dominus factus 
ex ipsa pugna Babylonem contendit ibi que triginta dies mansit. Inde in ipsam 
Persidem profectus Persepolim, sedem Persarum regiam, thesaurum regium — 
CXX milia talentorum— cepit. Occurrerant ei octingenti Graeci crudeliter 
mutilati. Quorum aspectu tanta excanduit ira, ut nequiquam renitente Par- 
menione regum Persarum monumenta, aedificia pulcherrima ipsamque urbem 
diruerit. Ipsae ruinae vel nostra aetate vesaniam victoris monent. Jam ineunte 
vere anni CCCXXX Alexander ad persequendum Darium Ecbatanam conten¬ 
dit, (piam rex infelix vitae servandae causa ultro reliquerat. Hic victor coni- 
perit regem a Besso satrape majestate privatum et abductum esse. Quare illico 
profectus propius accessit ad conjuratos. Qui, ut Alexandrum approquinquan- 
tem animadverterunt, regem tantopere afflictatum secum profugere jusserunt 
ac renitente telo vulnerato fuga salutem petierunt. Jacebat igitur, Asiae domi¬ 
nus, omni ope destitutus, sanguine oppletus. Incidit in moribundum miles 
quidam Macedo ejusque sitim aqua sedavit. Jamjam moriturus militem rogat, 
ut victori gratias agat, quod se erga matrem et uxorem olim se tam nobilem 

praebuerit. Alexander allatus tantaque miseria commotus mortuum deflet, sua 
involvit chlamyde et pompa magnifica in sepulchris regiis condit. 

Quemadmodum qui jugis praeruptis graditur, facile vertigine capi solet, 
ita inores illius, quem fortuna in tanto fastigio collocat, sensim depravari con¬ 
suerunt. Alexander, animo benigno et aperto, periculis, quae optimo viro 
imminent, diu resistebat. Parcum virum in edendo et bibendo ab officiis nec 
somnus nec ludus nec vinum cohibebant. Postea vires nimium occupationibus 
exhaustas vino recreare solebat, sed moderate et cum sociis confabulandi cau¬ 
sa. Paulatim autem plus solito bibere coepit. Hic iniit viam, qua ad facinora 
deploranda fuit abreptus. Nam Philotas, Parmenionis praeclarissimi ducis 
filius, conjurationem in Alexandri vitam sciebat nec aperuerat. Ideo supplicio 
fuit interfectus. Alexander veritus ne Parmenio Ecbatanae praefectus regius, 
ulcisceretur, ad eum litteras dedit. Quas dum ille inopinatus legit, per insidias 
est trucidatus. Quo more Orientali effectum est, ut, quos apud se habebat, ii 
eum magis timerent atque adularentur. 

Jam Bactria occupata Oxum flumen et Jaxartem transgressus Alexander 
Marakandiam (Samarkand) sibi subjecit. Aliquando, cum centuriones majores 
vino graves eum heroa praedicassent, ipse non modo non annuit, sed patris 
Philippi gestis detrectavit. Surgit Klitus familiarissimus, insolentiam adulato¬ 
rum castigat, et, quae Alexander feliciter gesserit, ea magnam partem Mace¬ 
donibus acceptam referenda oportere ingerit. Philippum servasse Macedoniam, 
Parmenionem vero de expeditione optime meritum subdole esse jugulatum. 
“Haec mea”, ait, “manus te, Alexander, apud Granicum flumen a nece serva¬ 
vit”. Quibus excandescens rex pugionem arripit, in Klitum irruit, sed ab ami¬ 
cis retinetur. Sed eum imprudenter carmen derisorium in regem cantantem hic 
inflammatus ira erepta custodiae lancea: “Apage in Philippum et Parmenio¬ 
nem” exclamans transverberat. Jam viso amico fideli mortuo summa ductus 
poenitentia ipse se eadem lancea transfigere vult, quippe qui interfecto amico 
amplius honeste vivere non possit. Tres dies ac noctes spreto cibo insomnes 
duxit, Klitum deflens ejusque nomen iterum iterumque repetens. Caedes abo¬ 
minanda regis animum obscuravit et poenitentia arrosit. Quare novis susci¬ 
piendis expeditionibus dolorem summum lenire studebat. 

Anno CCCXXVII in Indiam longinquam ac fabulosam, qua tot explora¬ 
tores alliciebantur et quae tot tantisque thesauris abundare narrabatur, bipar¬ 
tito exercitu profectus anno post ad Indum flumen pervenit factoque ponte 
trajecit ac Porum regem ad se salutandum venire jussit. Se cum armis ven¬ 
turum respondit et cum triginta peditum et quattuor equitum milibus, trecen¬ 
tis essedis falcibus exornatis et ducentis elephantis Alexandrum in altera flu¬ 
minis peralti ripa exspectavit. Qui transmisso ingeniose flumine et edita pugna 
acerrima, Porum, cujus duo filio ceciderant, vulneratum cepit. Admiratus pul¬ 
chritudinem virilem pariter ac fortitudinem ex eo quaesivit, quomodo tractari 
vellet. “Regie” inquit. Reddito regno et amplificato regaliter est tractatus. 

Quo altius quis per omnes fortunae gradus ascendit, eo acriore rerum 
novarum gerendarum siti vexari solet. Alexander tot partis victoriis nondum 
contentus ad Indi fluminis ora et in mare magnum Orientale navigare statuit. 
Quodsi fecisset, Africam circumvecturus et per Libyam rediturus. Cui copiae 
fideles vehementer restiterunt nec minis ullis flecti potuerunt. Redire igitur in 
Persidem placuit. Quo in reditu rex praeclarissimum fortitudinis et temeritatis 
specimen dedit. Cum Multan urbem oppugnaret, primus omnium, ut solebat, 
arreptis scalis sub telorum imbre murum ascendit. Sed diffractis pondere sub¬ 
sequendum scalis solus in muro stabat. Clamantibus licet suis, ut desiliret, 
audacissimus in urbem desiluit et a tergo ipso muro protectus vulnera et mor¬ 
tes sparsit. Jam urgentibus undique hostibus sagitta laesus et manante ex 
vulnere sanguine viribus defectus procubuit, cum Peucestes et Leonnatus, qui 
muro conscenso desiluerant, eum a certa morte servarunt. Cum summo gaudio 
milites eum jam perditum arbitrati exceperunt. Ubi praeter omnem exspecta¬ 
tionem convaluit, Craterum ducem in Carmaniam ad sinum Persicum, 


Nearchum vero cum classe ab Indo flumine ad Tigridis ostia navigare jussit. 
Ipse per Gedrosiae desertum longe patens rediit, inscius quantae calamitates 
ipsum essent mansurae. Ardebat desertum caloribus aestivis, nec fontes nec 
umbra ulla. Caedebantur diebus post profectionem cameli, saeviebat 
sitis vix ferenda, grassabantur morbi contagiosi. Solus animus fortis et alacer 
regis, qui una cum militibus omnes tolerabat labores, exercitum a dissolutione 
et interitu servabat. Quodam die cum milites aliquot tantam turbidae aquae 
vim in stagno invenissent, qua galeam aegre implerent, et ad regem attulissent, 
hic avidos circa se obtutus conspicatus, aquam humum profudit, quia non 
omnibus sufficeret nec ipse solus bibere vellet. Quo animo generoso milites 
erecti ipsi quoque aquae hujus partem bibisse sibi videbantur. Cum sola 
tertia copiarum parte in Carmaniam, quo Cloterus et Nearchus priores per¬ 
venerant, et ipse devenit. 

Quae ante mente conceperat, jam exsequi statuit. Namque bene intelle¬ 
gebat regnum non permansurum, nisi gentes tot sujectae ipsi faverent. Solo 
nixus exercitu Graeco Asiam, si jugum esset excussura, se in condicione non 
posse tenere. Robur enim infractum horum populorum ac virtutem satis per¬ 
spexerat. Eos igitur a centurionibus Graecis instruere, sibi conciliare et a se¬ 
ditione occupationibus arcere volebat. Quod si fecisset, Macedones jam non 
fore pernecessarios. Ergo in urbe Susa ipse Barsinem, Darii filiam conjugem 
duxit, octoginta ex ejus familiaribus nobiles Persas, decem Macedonum milia 
Asiaticas. Nuptiae vero summo luxu et pompa factae et nupturientes amnes 
a rege largissime exornati, reliqui milites magnis muneribus donati. Ipse rex 
vestes Persicas induit et caerimonias ritusque sequi coepit. 

Magna sane et maxime ardua ex eo tempore Alexander animo volvebat. 
Classem mille navium aedificandam, Africam circumvehendam, totum Occi- 

das, omnes bos populos iisdem studiis conjungendos et in unum corpus redi¬ 
gendos. Quis unquam tale cepit consilium? Sed opus summum inolituro pal¬ 
lida mors lente appropinquabat. Ilephaestion familiarissimus febri maligna 
abreptus Alexandrum summopere commovit. Ipse Babylone, quo legati ex 
dissitis gentibus salutatum venerant, febri malaria corripitur. Frustra in hor¬ 
tis pendulis frigus captat, frustra defertur in Xebukadnezari arcem. Febris 
adeo crescit, omnes ut eum brevi decessurum arbitrentur. Milites consternati , 
doloris significandi causa lectum aegrotantis praetergrediuntur. Agnoscit qui¬ 
dem singulos, sed infirmitate summa vocem intercludente nec ullum quidem 
verbum dicere potest. Pendet veluti a juvene pallido, cui mors signum im¬ 
presserat, totus terrarum orbis. Mediis e consiliis et molitionibus die 11 Junii 
CCCXXIII anno trigesimo tertio nondum expleto exspiravit. 

Meteori instar Alexander fulgere coepit et scaenam politicam lumine 
mirifico illustravit. Meteori instar subito exstinctus est. Summam audaciam 
cum pari ratione et consilio, magnam sui confidentiam cum sobria temporum 
consideratione conjunxisse herois tanti maxime proprium erat. Nec tam florida 
juventus aut audacia aut fortuna inaudita aut praeclarissimum ingenium ejus 
imaginem in omnium gentium mentibus impressit quam animi dotum oppo¬ 
sitarum mira conjunctio. Ideo ipsi Persae, quamquam eorum in Asiam princi¬ 
patum sustulerat, eum providentiae divinae instrumentum habebant et unum ex 
iis esse dicebant. Ipsius fama in dies magis crescebat. Mentis acie, quam longe 
lateque intendere solebat, pugnandi alacritate fortitudine summa medii aevi 
equitibus et cantoribus prae ceteris heroibus carus et acceptus erat. Etsi quae 
sibi efficienda proposuerat, ad finem absolutionemque adducere non poterat, 
tamen Occidentem cum Oriente conjunxit et Hellenismum longe lateque 
propagavit. Quid enim aliud est ille Hellenismus nisi Occidens in Orientis 
amplexu? 


X. Mangeot, S. J. 

44 M(inster Hans Sentmaring 
In Germania 



Calendarii sane perpetui, genera tini, scopus est convenientiam inter diem 
mensis quaerere et diem hebdomadis pro certo mense alicujus anni propositi, 
ad hunc finem Tabellis quibusdam adhibitis, quae coordinatis numerorum vel 
litterarum lineis, problematis solutionem praebent. Hujusmodi tamen suppu¬ 
tandi genus incommodis non semel, ut patet, obnoxium est. Saepe namque 
Tabellae istae in promptu haberi non poterunt; ut de aliis taceam difficultati¬ 
bus. Quapropter aliam excogitavi viam seu rationem, quo facilius ac memo¬ 
riter hoc negotium expediri possit. 

Novum systema quod pnemotechnicum vocari potest, duobus nititur ful¬ 
cris, ut ita dicam, scilicet Numero-Clavi pro quolibet anno, ac Mensium sig¬ 
naculis. 

Numerus-Clavis esse potest quilibet numerus, mensis diem significans; et 
signaculum mensis est littera quaedam singulis mensibus assignata, (piae res¬ 
pondet litterae initiali alicujus diei hebdomadis; ita tamen ut dies et Feria tali 
numero ac littera expressis, revera concordent in anno et mense propositis. Si 
enim anni Clavis sit 5, et signaculum mensis sit D, consequens est ut dies 
quinta talis mensis et anni sit dies Dominica. 


1. — Nunc videamus primo quae sit littera seu signaculum uniuscujusque 
mensis. 


Ordinatim positae juxta modum in Calendarii mensibus inventae, et aliis 
instructae litteris ad efformandam phrasim pnemoteehnicam, legi possunt ut 
sequitur: 

«Jam dudum cives loci summum jus domat». Vel etiam: 

«Judex dicat , velut Caesar , Majo domum». Hispanice vero: 

«Juan dedica (a) Velascosa mejor drama». Catalaunice tandem: 

«Jordi diu com veu 1 a casa major dei mon». 


Facile colligitur ex dictis, si, exempli gratia, numerus-Clavis alicujus anni 
sit 3, mense Januario diem tertiam in Feria V venturam esse, mense Februario 
in Dominica, mense Martio item, mense Septembri in Feria III. Mense autem 
Aprili et Julio notatur littera C, quae non est initialis alicujus diei hebdoma¬ 
dis. Sed hoc fit ut tollatur omnis dubitationis periculum. Nam pro Feria III 
usurpatur littera M, quae communis esset cum Feria IV. Ideoque pro Feria IV 
ponitur littera C (dies Mercurii). 


2. — Nunc procedamus ad Numerum-Clavem pro singulis annis compe¬ 
riendum. 

In hujusmodi numeri inquisitione tres casus dari possunt, nempe: a) quod 
annus terminetur duobus numeris valore omnino destitutis (“dos ceros ”); b) 

quod finiatur duobus numeri significativis aequalibus; denique c) quod ter¬ 
minetur duobus numeris inaequalibus. 

I. In primo casu valor numeri-Clavis idem est ac valor numeri totius 

anni, duobus ultimis numeris (2 ceras) non computatis. Ita, pro anno 300 est 3, 
pro anno 1000 est 10, pro anno 1500 est 15, et ita porro. 

Nihilominus, ab anno correctionis Calendarii, scilicet 1582, quo decem 
supressis diebus, post diem 4 Octobris dies 15 sequebatur, valor numeri-Clavis 
semper est 5 pro omnibus annis centenariis qui exacte numerum 400 capiunt. 
Ita sunt anni 1600 et 2000. Pro annis centenariis intermediis valor N.C. auge¬ 
tur successive duabus unitatibus. Ita, annus 1700 valet 7, annus 1800 valet 9, 
et annus 1900 valet 11; et sic repetuntur singulis quaternis centuriis usque ad 
annum 4000 (si tamen Calendarium prout nunc viget adhuc exstiterit)'. 

II. In secundo casu, numeri significativi aequales distribui possunt in 
tres sectiones. Ad primam pertinent numeri: 11, 22, 33, 44; ad secundam sec¬ 
tionem pertinent numeri: 55, 66, 77, 88; ad tertiam pertinet numerus 99. Valor 
cujusque numeri primae sectionis est 1; secundae sectionis est 2; et tertiae 
sectionis est 3. Hujusmodi valor, additus valori numeri-Clavis primi casus, 
constituit valorem numeri-Clavis hujus secundi casus. Ex. gr., numerus-Clavis 
anni 855 est 8 -j- 2 = 10. 

III. In tertio casu, videlicet, (piando annus terminatur duobus numeris 
inaequalibus, valor numeri-Clavis habetur addendo valori secundi casus, diffe¬ 
rentiam quae intercedit annum inter propositum et annum superiorem, qui 
duobus numeris aequalibus terminatur. Meminisse juvat annos bissextiles du¬ 
plici numero gaudere. 

Variis exemplis illustrantur (piae dicta sunt. Numerus-Clavis anni 200 est 
2, quia pertinet ad primum casum et ideo omittuntur duo ultimi numeri (los 
dos ceros). 

N. c. anni 1900 est 11, eo quod venit post reformationem Calendarii et ad 
primum casum etiam pertinet, necnon ad ultimum centenarium intermedium 
(de quo supra n.° I) respicit. N. c. anni 933 est 9 -}- 1 = 10, cum pertineat 
ad secundum casum, et 33 in prima sectione (de qua supra n.° II) inveniatur. 
N. c. anni 1499 est 14 3 = 17, nam 1400 valet 14, et 99 valet 3. N. c. anni 

1866 est 9 -j- 2 = 11, nam 1800 ad secundum centenarium intermedium (de 
(pio supra n.° I) pertinet, et 66 valet 2. 

N. c. anni 765 est 7 -(- 2 -|— 1 = 10, quia 700 valet 7, deinde 66 valet 2, ac 
denique differentia est 1. N. c. anni 1350 est 13 + 2 -f- 5 -j- 1 = 21. Nam 
1300 valet 13, deinde 55 valet 2, differentia est 5, et addi debet alia unitas 
pro anno bissextili 1352 intra differentiam comprehenso. N. c. anni 1595 est 
11 3 + 4 -j- 1 = 19, quia annus posterior est reformationi Calendarii et 

ideo non sumitur numerus 15 sed 11 (juxta dicta supra n.° I); deinde 3 est va- 

lor numeri 99, et 4 est differentia, atque additur alia unitas propter bissexti- 
lem 1596. 


Quando terminus comparationis inferior (in differentia) est bissextilis, tunc 
non considerari debet talis nempe (ut bissextilis), nisi mensis propositus fuerit 
Jannuarius vel Februarius. Similiter, dato numero-Claci alicujus anni bissextilis, 
ipsi addi debet una unitas quandoque agatur de mense Januario vel Februa¬ 
rio. Exempli gratia, in anno 140 n. e. est l-f-14-4-f-l = 7, quia 100 valet 
1, 44 valet 1, differentia est 4, et annus 44 est bissextilis, nulla alia unitate 
addita pro anno 40 quamvis sit bissextilis, quoniam terminus inferior compa¬ 
rationis est. 


Valde meminisse juvabit, in quolibet operationis momento fas esse nume- 
rum-Clavis augeri vel minui, dummodo quantitas addita vel detracta sit nu¬ 
merus semel vel pluries septenarius. 

r 

Cognitis igitur numero-Clavi et littera seu signaculum mensis, jam obti¬ 
neri potest nullo negotio problematis solutio, ut exemplis adjunctis patebit. 


EXEMPLA: Quanam Feria venit dies 15 Maji anni 200? — Resp.: N. 
Clavis hujus anni est 2; signaculum mensis est V (dies Veneris) seu Feria sex¬ 
ta. Ergo, si dies 2 venit Feria VI, etiam dies 16, et ideo dies 15 fuit Feria V. 

% 

Quanam Feria venit dies 12 Decembris anni 933? — Resp.: N. c. hujus 
anni est 9 -f- 1 = 10. Signaculum vero mensis est M (Feria III). Ergo dies 10 
fuit Feria III, et ideo dies 12 fuit Feria V. 

Quanam Feria venit dies 4 Februarii anni 140? — Resp.: N. c. hujus anni 
est 1 1 -(- 4 —)- 1 = 7 (ut supra vidimus), sed quia agitur de mense Fe¬ 
bruario et de anno bissextili, loco 7 sumitur 8 vel 1. Signaculum autem men¬ 
sis est D (dies Dominica). Ergo dies 1 venit die Dominica et ideo dies 4 fuit 
Feria IV. 

Denique, ut facilius possit dignosci quinam sunt anni bissextiles, sequen¬ 
tem normam proponere placet. 

l.° — Quando paenultimus numerus ( decenas) anni propositi est numerus 
qui par vocatur, nempe in duas partes aequo divisibilis, vel nullum valorem 
exprimit (cero), tunc annus erit bissextilis, si terminatur numeris: 0 vel 4 vel 8. 

E contra, quando paenultimus numerus anni est numerus impar, tunc 
annus erit bissextilis si terminatur numeris: 2 vel 6. 


Ab hac norma excipiuntur anni, duobus numeris nullis (ceros) terminatis, 
reformationi Calendarii posteriores, qui dumtaxat sunt bissextiles si numerus 
hujusmodi annum exprimens sit perfecte in 400 partes divisibilis, uti sunt 
annus 1600 et annus 2000. 

En sufficienter elucidatum, ni fallor, svstema pnemotechnicnm Calendario 
Perpetuo respondens. 

Tandem, quo facilius comprobari possit exemplorum, de quibus supra, 
rei veritas, subjicimus ejusdem Calendarii Perpetui aliam formulam, plus mi- 
nusve concordem: attamen non mente sed oculis adhibendam. 

0123456789 

DUCTRICES LITTERAE 

MENSIUM SIGNACULA 

DIES HE8DOMADAE 

Littera ductrix crassiore charactere inscripta annum BISSEXTILEM de¬ 
notat. Annus vero centenarius perfectus, inter bissextiles dumtaxat numeran¬ 
dus est, si illius hecatontades inscriptae crassiore charactere inveniantur (in 
2. a parte Tabellae). — Numerus 15 crassior ejusdem Tabellae partis, sumitur 
usque ad diem 4 Octobris 1582. A die vero 15 ipsius mensis et anni (decem 
diebus a Gregorio XIII suppressis) sumitur numerus 15 ordinarius. — Littera 
C (in parte 3. a et 4. a Tabellae) feriam IV repraesentat. 


DE USU CALENDARII. — Columnam INDICEM pro toto mense pro¬ 
posito manifestam habebimus (in ultima parte Tabellae), si vel unius diei 
mensis convenientiam cum aliquo hebdomadis die noverimus. Hujusmodi vero 
convenientiam, pro quolibet anno et mense, praesens Tabella, nullo negotio, 
signaculis exprimit. 


EXEMPLA: l.°) Quanam hebdomadis feria venit dies 26 decembris 1955? 
— I 11 l. a parte Tabellae, subter monadibus propositi anni et e regione decadum 
ipsius, invenitur littera ductrix f. Deinde in 2. a parte Tabellae, sub hecaton- 
tasim propositi anni et e regione ductricis litterae f, numerus 6 (qui signacu¬ 
lum est totius anni) inscribitur. In 3. a parte Tabellae, agnoscitur litteram \1 
signaculum esse mensis decembris. Unde illico compertum habemus diem 6 

respondere debere feriae tertiae (nam M talem feriam repraesentat). Nunc 
vero, in 4. a parte Tabellae, dies 6 litterae \1 respondet in columna 4. a . Ergo 
haec ipsa columna INDEX erit totius mensis. Ex quo. evidenter sequitur diem 
26 decembris 1955 in diem Lunae (seu in feriam II) casuram esse. 

2. °) Quibus in annis, 25 julii dies Dominica erit? — In 4. a partae Ta¬ 
bellae, numerus 25 litterae D respondet in 4. a columna. Deinde in ipsa co¬ 
lumna, littera C (signaculum mensis julii) invenitur e regione numeri 7. Ergo 
anni omnes, quibus numerus 7 signaculum est, conditionem propositam imple¬ 
bunt, uti, ex. gr., 1954, 1965, 1971, etc. 

3. °) Quonam mense anni 1956, dies 19 cadet in diem Mercurii (seu fe¬ 
riam IV)? — In 4. a parte Tabellae, dies 19 litterae C respondet in 2. a columna. 
Deinde in ipsa columna ac e regione numeri 4 (signaculum anni 1956) littera 
M posita est. Porro cum M signaculum sit mensium Septembris et Decembris, 
in ipsis ergo adimplebitur proposita condicio. 


Eugekius M. Quintana, O.S.B. 

In Abbatia Benedictina Montisserrati 
Ad Barcinonem (in Hispania) 

Curius oestivus in Universitate Pontificia Solmanticensi. — Ex die quinto 
ad vigesimum quintum mensis Augusti, cursus XVIII pro litteris classicis et 
hispanicis fovendis Salmanticae habitus est. Cujus cursus moderatores hunc 
finem assequi studuerunt: Seminariorum professoribus —quibus cursum totum 
explendi non est facultas— cursus brevior conceditur ut, animis litteris classi¬ 
cis atque hispanicis informatis, aptiores ad munus docendi bene obeundum 
fiant. 

Cursus in tres sectiones dispertitus est —Latinam, Graecam et Hispani¬ 
cam— quarum quaeque variis lectionibus constat et commentationibus. En 
clarissimorum professorum nonnulla nomina: Excmus. doctor Aloisius Morales 
Oliver qui lectionem luculentam de aetatibus seu intervallis quibus lingua 
hispanica confecta est habuit; professor doctor Eugenius Hernandez Vista 
cujus fuit acroasis de Libro II Aeneidos; professor doctor EmmanueI Fernan- 
dez Galiano qui plenissime lyricos graecos pertractavit. Aliique sunt nobilis¬ 
simi viri memoratu digni qui copiosissimis laudibus ab audientibus ornati sunt. 

Nova antiquae inscriptionis lectio. — En nuntium quod inscriptionum 
peritis certo placebit. Verba quibus initium “ Fasti Triumphales Capitolini” 
sumunt: 

Cn. Cornelius —f.— n. Blasio, a. DLVII 
quoi quod Hispaniam citeriorem extra 
ordinem obtinuerat permissum est, 
ovans de Celtibereis... 

a cl. viro G.V. Summer, inscriptionum et documentorum antiquorum perito 
aestimatore, quoad secundam et tertiam lineam attinet immutata est, novaque 
haec lectio post scientiae pervestigationem ab eo, “ exempli gratia” tantum, 
est proposita: 

Cn. Cornelius —f.— n. Blasio, a. DLVII 
quoi qum pro cos. imperium extra 
ordinem habuisset s. c. permissum est, 
ovans de Celtibereis... 

Lector ergo animadvertet praecipuam innovationem ad mutationem verbi 
“ citeriorem” pro “ imperium” referri. Res vero, ut patet, sub lite exstat. 

Conventus de re classica aguntur. — Congressus internationalis XI de 
arte grammatica et philologia romanica —Consilio. Superiore Scientificarum 
Investigationum favente— permultis et doctissimis viris ex fere toto terrarum 
orbe (ex Japonia ad Lusitaniam) concurrentibus, a die primo usque ad nonum 
mensis Septembris celebratus est. ^uo congressu, (piem Exmus. doctor Ray- 
mundus Menendez Pidal et Joannes Orr, in Universitate Eclemburgensi pro¬ 
fessor honorarius moderati sunt, eruditius uberiusque disputatum est de ra¬ 
tione seu via artis grammaticae in genere (cl. v. G. Gabriel, Ivanescu G., Mon- 
dejar Josephus, cet.), de lingua latina, de linguis cum antiquis tum hodiernis 

quae ad sermonem latinum spectant (cl. v. Ball Vily, Lozovan E., Tovar Anto¬ 
nius, cet.), de lexico (cl. v. Beccaria G. L., Coteanu I., Sola Sabinus, cet, de se- 
mantica (cl. v. Banitt M., Lewicka Halina, Rey A., cet) de quaestionibus criticae 
et editionis textuum (cl. v. Banasevic Nikola, Geschiere I., cet.), de phonetica 
et phonologia romanica (cl. v. Avran Andrei, Elias Silvius, Serrano Sancho, 
cet.), de morphosvntaxi romanica (cl. v. Buescu Victor, Grad Anton, Vinas 
Rueda, cet.), de geographia linguarum, de vocum doctrina et phonologia his- 
panica (cl. v. Colon Domenech, Moral Garcia Emmanuel, Mulier Carolus, cet) 
deque aliis argumentis quae maximi sunt momenti. 

— u Institutum nationale pro fabula antiqua fovenda ”, a 27 ad 30 mensis 
Maji hujus anni, primum Congressum internationalem Syracusis celebravit. 
Cujus hoc fuit argumentum a moderatoribus enodatum: “II teatro classico 
nella storia delle idee e dei costume\ 

—Congressus internationalis IV pro sermone latino vivo reddendo, Romae 
mense Aprili anni proximi 1966 cogetur. 

—Instituti germani praesides, cui est inscriptio “Deutsche Archeologische 
Institut ” quodque Romae habet sedem, a die 26 m. Maji ad diem 5 m. Junii 
hujus anni, nonnullas scholas Pompeiis habere constituerunt ut magistri Pom¬ 
peiorum historiam et artem et percallescant et doceant. 

Nova studiorum sedes — In Urbini Universitate —Bruno Gentili professore 
moderante atque Consilio Nationali italico investigationes provehente— sedes 
studiorum de lyrica graeca antiqua et de metrica latina condita est, quam 
speramus uberrimos fructus allaturam. 


Lucae fvangelii commemoratio. — Nobilissimus vir Chrisostomus Eseverri 
in Seminario Pampilonensi professor et apud linguae graecae cultores notis¬ 
simus ex opere cui inscribitur “Lexieon etymologicum vocum graecarum quae 
in sermonem hispanicum invectae sunt”, felici exitu constituit Evangelii Lucae 
XIX festos dies saeculares agere. Ideo Evangelium Lucanum trilingue in lu¬ 
cem edidit uberrimo commentario philologico ornatum. Est quod cl. professori 
Eseverri ex animo gratulemur. 

Certamen Capitolinum XVII. Instituto Studiis Romanis fovendis pro¬ 

vehente, omnibus prosae latinae orationis cultoribus proponitur, ut ex nobilis¬ 
simo ingeniorum certamine aliquid eniteat quod Quiritium facundia sit dig¬ 
num. Qui victor discesserit argenteo sigillo, quod lupam Capitolinam imita¬ 
bitur, et trecentis denariorum Italicorum millibus decorabitur. Ceteri petitores 
qui digni habiti sint, laude ornabuntur. 

Exitus certaminis ante d. XI Kal. Majas anni 1966—diem Urbis natalem— 
in aedibus Capitolinis a Romanae civitatis Magistro renuntiabitur. 

Certare petitoribus licebit de fabellis fictis, de commentariis, de rebus 
historicis, de disputationibus philosophicis, cet. 

Exemplaria quae quinque esse debent, mittantur ad Istituto di Studi 
Romani — Ufficio latino — Piazza dei Cavalieri di Multa , 2, Roma ante diem 
18 Kal. Febr. anni proximi. 

Inventa archoeologico. — Doctissimo viro Palol moderante, clarissimo in 
Universitate Vallisoletana Archaeologiae professore*, laboriosae effossiones 

prope Burgos in Hispania ad effectum perducuntur detegendi causa romanam 
urbem cui nomen “ Clunia ”, quaeque Romanorum tempore ad Durium sita 
erat. Haec sunt, curiose lector, quae adhuc inventa sunt: figlinae et epigra- 
phicae relicjuiae, numismata, Forum, basilica. Praetorium, sarcophagus — 
columnis et lapidibus epigraphicis ornatus— qui a vicanis ad animantium 
aquarium nunc adhibetur. Effossus quoque est ordo viarum. Ex quibus omni¬ 
bus, de ampla urbe antiqua agi colligitur, (piae juxta historicorum sententiam 
sexaginta milia fere civium attingebat. 

Cum hoc anno novendecim sint saecula ex quo praeclarus ille philo¬ 
sophus Cordubensis Lucius Anneus Seneca diem supremum obierit, ut laudi et 
decori hispani philosophi tantulum faveamus, nonnulla breviter de L. Senecae 
cognomine. Sanctus Isidorus, Hispaniae gloria, apud omnes viros doctrina in¬ 
structos ex “ Etymologiis” notissimus, asserit nomen “Senecam” ex verbis se - 
necans componi. Sed reapse verba non cum re conveniunt, cum Seneca non 
sponte sed a Nerone jussus ad mortem se tradiderit. Apud hodiernos, cl. viri 
Holder et Pokorny Lucium Anneum judicantes celticum fuisse, Senecae cog¬ 
nomen curiose explicant; praeclarissimus vero philologus hispanus Antonius 
Tovar affirmat Senecae nomen ligustinum esse, quod idem valet ac “senex”. 
Quae vox propinqua cognatione cum vocabulo indico “ sanakd ”, cum gothico 
" sineigs ”, cum latino “senex” (a senek-s)> cum hispanico “senectud” conjungi¬ 
tur. Sed quis fuerit primus “senex” qui cognomen suum filiis tradiderit... 
sapientes adhuc ignorant certoque ignorabunt. 

Opera classica in fobulu inducuntur. — In Malacae theatro Romano —quod 
tria milia spectatorum capit— fabulae nonnullos jam abhinc annos aguntur, 
ubi theatralis apparatus, audientium studium, multitudo ansam praebent ut 
opera antiquitatis classicae mirabili arte perficiantur. Curiositatis gratia, lec¬ 
tori libenti animo seriem offerimus operum quae in scaenam prompta sunt: 
Iphigenia a claro cinematographi censore Alfrido Marquerie theatro parata, 
aliaque Aeschyli, Sophoclis, Euripidis, Aristophanis, Menandri, Plauti, Teren¬ 
tii inclita opera. 

Necrologium. — Classica philologia inultis cum lacrimis e vita excessum 
dolet, cl. viri professoris Henrici Gregoire, qui per plurimos annos linguam 
graecam in Bruxelliensi Universitate tradidit. Euripidis editor, studiorum 
Byzantinorum peritissimus. Religionum Historiae magister, aliarumque disci¬ 
plinarum doctissimus aestimator, tempora implevit multa. 

—Praeter voluntatem, certiores sero lectores nostros facimus de obitu 
cl. v. professoris W. F. Jacobi Knight, classicarum litterarum in Universitate 
Exteriensi lectoris, cujus libri de Vergilio, linguae latinae cultores maxime illo 
tempore moverunt. 


Jesus Akamkxdia, C.M.F. 

In Seminario Claretiano professor 
Alabonae ad Caesaraugustam (in Hispania) 

Marinelli, Januarius. — Missionalis 
Apostolicus, Tip. “Agar”, Napoli, 
1965, pag. 12. 

De brevi opusculo agitur quo conti¬ 
nentur duae imagines luce expressae 
Pauli VI quae ad internationalem 
Eucharisticum conventum in India 
celebratum spectant; epistula sequi¬ 
tur qua Emmus. Cardinalis A. Cicog- 
nani cl. poetae Marinelli carmen lau¬ 
dibus cumulat deque carmine S. Pon¬ 
tifici misso maximam habet gratiam; 
postremo lectori poema offertur, quod 
113 exametris constat, ubi “con fresca 
vena poetica” “che rivelano nell’ au- 
tore perfetta padronanza della lingua 
di Roma e gusto elegante di umanis- 
ta” vivide pingit et exprimit itineris 
S. Pontificis in Indiam finem (..."Fi¬ 
dei venit ut peregrinus ad Indos”) et 
Summi Pastoris laborem, qui S. Fran- 
cisci aliorumque Missionalium vestigia 
secutus est. 

Carmini brevis nuncupatio praemit¬ 
titur. 

Instituto Xacioxal del Libro Espa- 
nol. — Libros catolicos de Espana, 
Matlrid, 1963, pag. 189. 

Hoc praecipuorum librorum Hispa¬ 
norum Catholicorum indice quem 
Institutum nationale pro libris eden¬ 
dis palam facit, manifestum proferre 
intenditur, si omnibus temporibus 
plurimi libri religiosi in Hispania vul¬ 
gati sunt, a bello tamen civili anno 
1936 inito ad nostram aetatem libro¬ 
rum catholicorum editiones maxime 
propagatas et multiplicatas esse. 
Quod signum est vis et Hispaniae 
cultus. 

Librorum index complectitur: opera 
in genere, Sacram Scripturam, Theo¬ 
logiam Moralem et Dogmaticam, Jus 


Canonicum, libros qui ad spiritum 
colendum spectant, ad familiam, ad 
adulescentes, ad historiam, artem, 
philosophiam, et studia classica. 

Libro praemittitur epistula Emmi. 
Cardinalis Benjamini de Arriba et 
Castro. Liber hic absolvitur indice 
alphabetico nominum scriptorum qui 
in bibliographia commemorantur. 

Jesus Aramendia, C.M.F. 

Bouyer, Louis. — Introduccion a la 

eida espiritual, Editorial Herder, 

Barcelona 1964, pag. 365. 

In promptu habes, humanissime 
lector, librum quo cl. scriptor Aloisius 
Bouyer doctrinam et explanationem 
perspicuitatis plenam ad concordiam 
adducit. Ideo cum auctori propositum 
sit opus utile, simplex lectoribus 
praebere, ne nimiam bibliographiam 
scriptorumque locos afferat —quod 
nostris temporibus viget—praebet 
vero opera maximi momenti quae ma¬ 
xima sunt auctoritate praedita. 
Praeterea, eodem proposito ductus, 
alumnis seminoriorum, novitiis, reli¬ 
giosis, sacerdotibus omnibusque Chris¬ 
ti fidelibus qui viam spiritus agere 
cupiunt, non quaestiones de perfec¬ 
tionis vita irretitas offert, sed verum 
scientiae perfectionis summarium 
praecipuorumque problematum ac 

principiorum et explicationem et so¬ 
lutionem, quibus animus illustratus 
celerius ad perfectionem Christianam 

iter suscipiat. 

Lector animadvertet cl. auctorem 
Bouyer noluisse opus conficere quo 
partes alicujus scholas spiritualis fo¬ 
veret, cum persuasum haberet unam 
tantum spiritualem scholam unumque 
magistrum esse: Evangelium a Chris¬ 
to praedicatum. 

Liber prooemio (pag. 11-16) constat, 

i^xtu (pag. 17-358), brevi bibliogra- 
phia (pag. 359-361) et rerum indice 
(pag. 365-367). 

Brevem libri indicem lectoribus 
praebemus: I. Vita spiritualis juxta 
catholicam traditionem; II. Vita spi¬ 
ritualis et Dei verbum; III. Oratio; 
IV. Vita sacramentalis; V. Vitae as- 
ceticae principia; VI. Exercitatio vitae 
asceticae et hominum cultus; VII. 
Crucis ascetismus et vocationum 
Christianarum diversitas: vita spiri¬ 
tualis laicorum; VIII. Crucis ascetis¬ 
mus et vocationum Christianarum di¬ 
versitas: vita spiritualis monachorum; 
IX. Vocatio sacerdotalis et vocationes 
religiosorum; X. Vitae spiritualis 
enodatio: purificatio; XI. Vitae spiri¬ 
tualis enodatio: illuminatio et unio; 
XII. Vita mystica. 

Casakoves Arnandis, Aloisius. — Es- 

tructura de lus oraciones latinas 

(tercera edicion), oditorial Marfil, 
S. A., Alcoy, 1964, pag. 107. 

Hujus libri cl. auctor studio motus 
viam Latinitatis facilem reddendi iis 
qui scriptoribus latinis vacant, ratio¬ 
nem atque methodum simplicem, 
adumbratam excogitavit atque felici 
exitu proposuit. Ita alumni —arduis 
atque implicatis explicationibus liberi 
— grammaticam celerius discere men¬ 
temque latinorum scriptorum citius 
percipere possunt. Simplicitas ergo 
atque brevitas, juxta magistri prae¬ 
ceptum “Quidquid praecipies, esto 
brevis”, praecipuae sunt hujus libri 
virtutes. 

Grammaticae expositio XXXVI 
tabulis graphicis collustratur, ubi 
summatim leges grammaticae lectori 
offeruntur; accedit quod exempla 
quibus praecepta ornantur optimorum 
sunt scriptorum classicorum qui ma¬ 
gistri erunt perpetui sermonis latini. 
Ideo de viae ac rationis virtute quam 
prof. Casanoves Arnandis proponit 
nemo dubitare potest. Cujus rei, quod 


liber ter editus est, magnum est pro 
auctore argumentum. 

Quandoque vero (ex. g., cum pag. 
182 de propositionibus “consecutivis” 
auctor agit) explanatio imperfecta 
nobis videtur; ideo difficillime alumni 
intellegent quibus temporibus modi 
subjuntivi hae propositiones con¬ 
struantur. 

Cl. professori tamen ex animo gra¬ 
tulamur quod rationem Latinitatem 
discendi brevem atque facilem alum¬ 
nis tradere conatur. 

Jesus Aramendia, C.M.F. 

Curante Instituto Romanis Studiis 
Provehendis. — Certamen Capito¬ 
linum XIIII (MDCCCCLXIII) et 
XV (MDCCCCLXIIII), Istituto cli 
Studi Romani, Piazza dei Cavalieri 
di Malta, 2, Roma. 

Duobus his opusculis quae lectori¬ 
bus offerimus quaeque curante Insti¬ 
tuto Romanis Studiis provehendis 
palam dantur, scripta illa continen¬ 
tur quae in Certamine Capitolino 
1963-64 celebrato praemio ornata 
sunt. 

Certamine anno 1963 in aedibus 
Capitolinis habito, primus victor de¬ 
claratus est Josephus Morabito ex li¬ 
bello cui est nomen Antitityrus; alter 
vero Humbertus de Franco scripto qui 
inscribitur Zizzi (tigris historiola). 
Certamine anno 1964 celebrato primo 
praemio decoratus est Thebaldus 
Fabbri ob libellum cujus est titulus 
Per Romaniolae fines et aprica rura; 
altero praemio est donatus Herminius 
Paoletta qui commentatione Ignotum 
oppidum nomine certaverat. 

Hae quattuor commentationes quae 
duobus his fasciculis colliguntur ju¬ 
cunda prosa oratione, facili, fluida 
vereque clasica eminent, cum de viris 
nobilissimis agatur qui litteras latinas 
toto animo fovent. 

Jesus Aramendia, C.M.F. 

Sansox, Hkxri. — Espiritualidad de 

la vida activa; Editorial Herder, 
Barcelona 1964, pag. 356. 

Summatim exponamus doctrinam, 
quae hoc libro omni laude cumulato 
continetur. 

1. Non agitur hoc opere de praepo¬ 
nenda oratione adversus actionem vel 
de actione adversus orationem, sed de 
lumine praebendo homini actionis 
quoad orationem attinet. 

2. Auctor non conatur minimi fa¬ 
cere doctrinam quae ad contempla¬ 
tionem refertur, sed tantum reicere 
quod nonnulli ea “unice” animos esse 
ducendos defendant. 

3. Adversas eos animarum rectores 
qui tempus orationi et tempus actioni 
dicatum propugnant, clarissimus vir 
Sanson merito asserit non de tempore 
ad actionem vel ad orationem addicto 
quaestionem moveri debere, sed utrum 
propria uniuscujusque hominis voca¬ 
tio —quae actione aut oratione signa¬ 
ta esse potest— sinat necne vitam 
animi feracem habere. 

4. Vita actionis et vita orationis 
quae ad diversam vocationem perti¬ 
net, necessaria est ut Ecclesiae vita, 
varietatis et fecunditatis plena, co¬ 
ram hominibus patefiat. 

5. Cum laici in singulos dies vitae 
spiritualis Ecclesiae magis participes 
fiant, manifestum est doctrinam spi¬ 
ritus ad laicorum vitam aptiorem 
elaborandam esse. 

6. Cl. v. Marx, qui aequationis bo¬ 
norum fuit fautor, conciliare optime 
conatus est laborem, historiam et 
fraternitatem, sed doctrinam affert 
quae conscientiae optata non explet; 
quam doctrinam tamen nullo modo 
est reicienda nisi aliam aptiorem ho¬ 
mini et christiano hujus aetatis prae¬ 
beamus. 

Opus in tres partes dispertitur: 
Pars prima: Spes et oratio, pars se¬ 
cunda: Fides et cognitio; pars tertia: 
Caritas et actio. 


Optimus hic liber cujus praeclara, 
nova, sapidissima doctrina nos delec¬ 
tati sumus, omnibus qui animi cultum 
fovere student maxime commendatur. 

Jesus Aramendia, C.M.F. 

Rahner, Carolus. — Sentido teologi- 

co de la muerte; editorial Herder, 
1965 Barcelona, pag. 128. 

Nemo eorum qui in doctrinas theo¬ 
logicas incumbunt est qui ignoret 
quantum nostra aetate cl. scriptor 
Carolus Rahner, S.J., disciplinae 
theologicae eruditissimus, ad Dogma¬ 
tum profectum operatus sit, libro hoc 
praesertim de morte Christiana qui a 
domo editrice Herder evulgatus est. 

Ab Ecclesiae doctrina auctor pro¬ 
cedens, primum varias movet quaes¬ 
tiones de morte ut facto quod ad 

homines singulos attinet: (1. Mortis 
universitas; 2. Mors ut corporis et 

animae separatio; 3. Mors ut status 
viatoris finis); deinde de morte ut 
peccati consequentia cl. theologus 
Rahner subtiliter dispuLat: (1. Ada- 
mus et immunitas mortis; 2. Mors ut 
culpa et ut naturae factum; 3. Mors 
ut salutis vel perditionis eventus; 4. 
Mors ut peccati originalis poena; 5. 
Mors ut peccatum mortale; 6. Mors et 
diabolus); denique auctor doctrinae 
plenus veritates de morte ab Ecclesia 
traditas absolvit, de morte dico qua¬ 
tenus alia est unicuique hominum: (1. 
Christi mors; 2. Christiani et “cum 
Christo commori”; 3. Sacramenta ut 
signa gratiae visibilia; 4. De martyrio) 

Praeit prologus quo auctor libri ti¬ 
tulum aperit propositumque suum 
patefacit. Conversio ex lingua germa- 
nica in hispanicam a cl. professore 
Daniele Ruiz Bueno litterarum classi¬ 
carum peritissimo nobis librum legen¬ 
tibus liquida, curatissima videtur. 

Auctori ergo, interpreti, editoribus 
grates ob tantum librum persolvimus. 

Jesus Aramenima, C.M.F. 





DE NUMERORUM MOMENTO 
IN VITA HODIERNA 


Antiqui homines qui arithmeticorum fuerunt excogitatores, multo minus 
quam nostrae aetatis homines, numeris usi sunt. Tunc temporis litteras, artem 
oratoriam, philosophiam, ingenuas artes fovebant. Nostris tamen temporibus 
omnia numeris regi videntur. Signum enim hodiernorum hominum celeritas 
est et simplicitas. Quare cum facilius sit numeros quam rerum nomina in me¬ 
moriam reducere, pedetemptim, quin fere animo rem consideremus, in nume¬ 
ros nos conferimus. Cum quis nascitur aegrorum ministra taeniola plastica 
circum carpum numero signata infantem induit; primus cibus solidus ab in¬ 
fante sumptus numero, exempli gratia “Diaeta 680”, notatur. Nosocomia, me¬ 
dicinarum tabernae, instituta, medicamina, instrumenta numeris signantur* 
quia sic temporis compendium fit. Numerorum exspers, nec autocinetum du¬ 
cere potes, nec solvere nec accipere pecunias, nec ab officina tabellaria fas¬ 
ciculum seponere... n 

Nemini dubium est quin numeri hominibus maximi ‘sint momenti ad vi' 
tam agendam. Ad hoc igitur necessc est unumquemque seriem numerorum 
habere propriam. Ideo necessarii sunt numeri ad telephonio colloquendum, 
ad fruendam socialem securitatem, ad natale tuum probandum... 

Si autocinetum emis, quam primum in matriculae ordinem refferendus 
es; si custodes urbis a te postulant, tesseram praebere debes, quae tuam 
imaginem referat tuique fidem faciat; si forsitan in vincula conjectus sis, sub 
tua fotographia numerum quoque habebis...; si argentariam petis, necesse est 
omnia numeris fieri. 

Summatim quamquam saepissime nomen tuum utile est permultis rerum 
adjunctis, tamen cum necessarium revera non sit, nomen tuum omittitur, quia 
numerus fidem tui jam facit. 

Ideo non desunt sapientes argutique homines qui in posterum proponant 
ut, simplicem et expeditam vitam hominum faciendi causa, unusquisque cum 
nascatur numerum proprium habeat qui isdem ad tesseram, album, telepho- 
nium, matriculam, chartam nummariam inserviat. 


Skhvatob Acuikkk, C.M.F. 

ALBI CIGNI TEMERITAS ET PAENA 


Oenianda vel Rhodii, in urbe cele¬ 
berrima prope Cauras latissimus jacet 
lacus seu melius stagnum nitidis un¬ 
dis, luco magno circumlatum, in quo 
nivei coloris habitabant innatabantque 
cygni duo. 

Ninguidus —quod nomen erat cyg- 
no— ejusque socia et conjux Albula 
omnium, qui lacum frequentabant, 
rusticandi invisendique gratia, deli¬ 
ciae erant et gaudium. Autumno ta¬ 
men exeunte primoque hyeme, qui 
locum inspiciendi causa convenerant 
in suas quisque aedes abiere omnes. 

—Alio nos quoque proficisci opus 
est, dicit Albulae Ninguidus. 

—Quo evolabimus, quodve seque¬ 
mur iter? Haec quae circunstant adeo 
mira sunt ut magno in illis relinquen¬ 
dis maerore opprimar. 

—Tecum sum, omnium carissima, 
corculum et desiderium meum! Alibi 
sunt verumtamen, quibusvis terrarum 
partibus, peramoena loca et illimis 
lacus liquidique fontes. Advenientis 
hiemis frigori ferendo impar omnino 
sum; aprica quaelibet petamus et vere 
exorto iterum lacum nostrum repeta¬ 
mus, quid tibi videtur? 

—Te sequar quocumque ieris, res¬ 
pondit Albula, hac data acceptaque 
condicione. 

—Promissis stabo illisque lubenter 
parebo. Consiliis habitis, primo mane 
iter instituam ipse solus, ut tectum, 
quo fieri potest tutius loco, ponam; 
inde domum repetam ut una simul 
illud, si tua id voluntas ferat, conten¬ 
damus. Idem per te constat? 

—Esto; te sacramento coactum et 
jurejurando obstrictum volo; cura ne 
per te irritum evadat. 

Insequentis diei primo exoriente 
lumine, in novis sibi parandis aedibus 


solus viam inivit Ninguidus; vixdum 
medio itinere facto, contemplantes 
caelum avem insignem conspicati sunt 
venatores nugas ineptiasque con¬ 
garrientes. Aciem in altum intendite, 
clamat oculeus ex ipsis unus; en vobis 
cygnum, quod per raro fit, sine co¬ 
mite errantem. Insignis vobis praeda 
fortuito offertur, numquidnam in 
illum explodere animi est? 

—-Quo pignore certas, adjicit vena¬ 
torum senior; nullaque interposita 
mora, avem observans, ictu oculi, 
puncto temporis, globulis trajicit, 
(piae duris pinnis sauciata, animam 
paene efflans, in ima terrae corruere 
visa sine dubio est. 

Risu concrepantes iter inceptum 
cavillatores homines, missum Ningui¬ 
dum inter rubeta facientes, persecuti 
sunt. Qui tamen sub exitu vitae non¬ 
dum erat. Magna plaga sub alis vul¬ 
neratus, multo sanguine eoque rubro 
redundabat, sed vires relictum hos¬ 
pitium ad repetendum iterum suffi¬ 
ciebant. Itaque exili volatu neque 
magnis itineribus, parentalis lacus, 
quo de conjugis sorte plus solito 
sollicita Albula socium praestolaba¬ 
tur, ripas Ninguido capessere fas fuit. 

Adventanti domino, damni quid- 
piam ei obvenisse angustiis oppresa 
divinans, obviam venit. Quae est in 
horrorem conversa dum ex plagis 
mananti sanguine tinctum lacum vi¬ 
dit. 

—Quid rei accidit, Ninguide, vita 
mea, quis tam ferox malum tantum, 
animula mea, intulit? 

—Nihil est, soror et conjux mea, 
nihil est quod timeas; gemitibus par¬ 
cas oro, meus ignis; brevi sanus fiam; 
tunc denique tecum una proficisce¬ 
mur peregre. 

—hquidem malum til)i imminens 
animo praesciscebam, cur te sine me 
solum abire sum passa? 

—Vaferrimi et immanes sunt homi¬ 
nes, Albula, et immisericordes; conscii 
ipsi nequitiae suae, alios perdere ma¬ 
lisque obruere student et amant. 
Mitte lacrimas et solare parumper; 
brevi me sanatum iri firma certaque 


fiducia est. 

Igitur paucis post diebus vulnus 
illatum sanatum est; mense jam exac¬ 
to itineri se uterque commitebat dum 
immixta sanguine aqua rubros pedes 
mirabatur; ex quo tandem fit ut 
cygnis candentis vestis pedes sint 
rubelli. 

Raymundus Sarmiento 


DIVITES DISCANT... 

Famulus qui apud hominem divitem ser¬ 
viebat, plurimos capones, largum cibum 
quotidie praebens, alebat. Omnes igitur pin¬ 
gues erant, praeter gallum indicum unum 
quem ceteri deridebant et nanum corporis 
exiguitate vocabant. Pridie Christi Natale, 
cum herus ad cenam invitasset amicos, 
coquum admonuit: “Hac nocte, tres nobis 
mactabis capones pingues”. 

Cum de re galli indici certiores essent, 
capo nanus et pussillus, ad socios se con¬ 
vertens: 

—"Ubi, inquit, nunc illa adversus me lu¬ 
dibria? Quare tacetis? Vos miseri! 

Hac nocte tres ex vobis cena eritis homi¬ 
num... “Ego vero nanus, macer, qui vobis 
sum irrisui vitam felicem in villa agam...” 

Vita docet miseros plerumque tutiores 
esse quam divites. 


DANIEL MUNGUIA 


DE MEDICO MENECRATE 

Optimum medicum quamvis superbum, 
Thracii Menecratem putabant. Ideo cum 
plurimos infirmitate laborantes curaret, 
omnes eum laudibus cumulabant eumque 
deum habebant. Ipse seipsum Jovem voca¬ 
bat virtutemque divinam sibi tribuebat. 

Sed Philippus, Macedonum rex, qui tan¬ 
tam superbiam punire cupiebat, eum ad 
lautisimam cenam invitavit, jussitque Me¬ 
necrati mensam seorsum parari. Servi thu¬ 
ra medico uti deo ingerebant, nihil vero ei 
offerebant quia deus esset. Ceteri convivae 
gaudio pleni potabant. 

P;imum Menecrates summa laetitia, 
affectus honores recipiebat; sed tandem 
fame pressus cibum et potum a servis pos¬ 
tulavit. Tum rex surridens: 

“Dei, inquit, nec edunt nec potant...” 

Quo Menecrates rubore affectus abiit. 

ANTONIUS VILLALTA 


l l ii!iluri!i et apri fabella 

Fuit quondam imperator qui 
silvam magnam habebat, in qua 
vitam agebat aper ita saevus ut 
omnes ad eum accedentes ne¬ 
caret. Hac re imperator maxime 
contristatus, per totum impe¬ 
rium edidit eum qui aprum oc¬ 
cideret fore ut filia una cum 
regno, post suum decessum, po¬ 
tiretur. 

His edictis ne unus quidem 
qui belluam petere auderet in¬ 
ventus est. 

Cum vero pastor stirpe obs¬ 
cura. et humili natus, de hac re 
certior factus esset, continen¬ 
ter secum cogitabat: Si aprum 
interficere possem, ego rex mag¬ 
ni imperii renuntiarer... 

Haec cum animo volvens, ba¬ 
culum cepit, silvamque intravit. 
Simul ac pastorem saevus aper 
vidit, in eum toto conamine 
irruit. Pastor vero in arborem 
ascendit. Aper furore accensus, 
arborem corrodere incepit ita 
ut pastori ea cito prolapsura 
videretur. Sed cum arbor fruc¬ 
tibus abundasset aprumque pas¬ 
tor esurientem videret, hic be- 
lluae projiciebat projiciebatque 
fructus, quos aper gulose man¬ 
ducabat. Tandem expleta apri 
fame, sub arbore recubuit tran- 
quilleque obdormivit... Tum 
pastor: “Teneo, ait, quam opta¬ 
bam occasionem”; descendens- 
que ex arbore captoque cultello, 
caute ad aprum accedit et in 
apri capite eum defixit. 

Quare filiam imperatoris du¬ 
xit et post regis decessum, pas¬ 
tor rex creatus est. 

PERFECTUS MOLL 
Celsonae (in Ilerda) 

Musice concinnavit 
C. ARAMENDIA 


AENIGMA 

VERGILIANUM 

Si verba hexame¬ 
trorum Vergilii ce¬ 
lata inveneris, et 
aenigma verborum 
propositum inve¬ 
nies. Animadvertas 
tamen oportet cru- 
cigramma in frons - 
versum tantum pro¬ 
poni. 

Excogitavit 
ANGELUS PEREZ 


L — Et si... deum, si mens non 
laeva fuisset 

Quidquid id est, timeo Danaos et... 
ferentis 

2. — ...atque oculis Phrygia agmina 

circumspexit 

3. — Nec... enim, donec Calchante 

ministro 

4. — Sanguine placastis ventos et.. 

caesa 

5. — Fit... spumante salo; jamque 

arva tenebant 

6. — O lux Dardaniae, spes o fidis¬ 

sima... 

7. — Quo res summa loco, Panthv 

quam... arcem? 

8. — Ingens ara fuit juxtaque... 

laurus 

9. — Talia vociferans gemitu tec¬ 

tum... reolebat 

Ter conatus ibi collo... bracchia 
circum 

Des Places, £douari>. — Pluton : Le- 
xu/ue; Paris, Societe cPedition “Les 
Belles Lettres”, 95, Boulevard Ras- 
pail, 1964, pag. V-XIV et 1-316. 


“Corpus Universitatum Gallicarum” 
quod, consociatione “Guillaume Bu- 
de” favente, vulgatur, opere alio 
summa cura elaborato augescit; quod 
sine dubio a cultoribus litterarum 
graecarum maximo plausu accipietur. 

Lector vero animadvertat, quaeso, 
non de Lexico Platonico agi quo vo¬ 
ces universae operum Platonis conti¬ 
nentur (consule ad hoc “Lexicon Pla¬ 
tonicum” a F. Ast editum, Darmstadt 
1956), sed tantum de vocabulis philo¬ 
sophicis et religiosis. 

Ad hoc lexicon conficiendum, tex¬ 
tus Corporis Universitatum Gallica¬ 
rum adhibitus est, qui, quo ad non¬ 
nullas lectiones attinet, a cl. v. Burnet 
completus est. Quo ad vero ad defini¬ 
tiones attinet quas permultae voces 
habent, auctor lexico nomine “Voca- 
bulaire technique et critique de la 
philosophie” a A. Lalande evulgato 
usus est. Ex lexico nomina propria 
heroum vel deorum excepta sunt, cum 
“Lexikon Academicum” a J. Ziircher 
(Paderborn, 1954) in lucem datum sit 
ubi nomina haec propria religiosa 
contineantur. Prologum (pag. V-VIII) 
sequitur bibliographia generalis et 
nonnullarum vocum propria quae 
maximi sunt momenti (pag. IX-XIV), 
contractiones nominum et lexicon 
(pag. 1-316). Quod lexicon —pars pri¬ 


ma tantum edita est— litteras A- A 
complectitur. 

Lexicon utilisimum videtur cum ad 
unamquamque vocem loci Platonis 
omnes commemorantur ubi verbum 
invenitur. 

Gratiam ergo maximam habere 

debemus auctori et consociationi “Les 
Belles Lettres”. 

Servator Aguirre, C.M.F. 


Brisset, Jacqueline. — Les idees po - 
Htujues de Lucani; Paris, Societe 
cVeditions “Les Belles Lettres ”, 95, 
Boulevard Raspail, 1964, pag. 236. 

Hoc est propositum quod cl. auctor 
libri habuit: quaerere, per notitias 
quae in Pharsalia praebentur, quid de 
evolutione historica qua Roma ex re 
publica ad summum imperium ducta 
sit Lucanus senserit. 

Sed ut cl. f. Brisset rectum de ideis 
politicis Lucani judicium ferat, prae¬ 
ter fontem primigenium qui Pharsa¬ 
lia est, origines quoque et familiares 
traditiones Lucani exquirit, primas 
ejus disciplinas investigat, condicio¬ 
nes tandem vitae societatis Romanae 
quibus Lucanus aetatem egit perscru¬ 
tatur. 

Liber in tres partes dividitur, qua¬ 
rum in prima de aspectibus historicis 
et philosophicis Pharsaliae fit quaes¬ 
tio; in secunda de Fortunae virtute 
in bello civile agitur; in tertia vero 
parte conciliationem summi imperii 



et libertatis scriptor disserit. In pos¬ 
tremo libro cl. f. Brisset copiosam 
bibliographiam lectori offert. 

Opus dignum est quod eis qui de re 
politica apud antiquos scriptores in¬ 
quirere cupiunt toto animo commen¬ 
detur. 

Servator Aguirre, C.M.F. 

Leclerq, Jacobus. — EI derecho y la 
sociedad; Version castellana dei 
Dr. Ismael Antich, Editorial Her- 
der, Barcelona 1965, 14 x 22 em., 
336 pag. 

Auctor in praefatione asserit se 
proposuisse librum in lucem dare 
“para ser leido". Agitur ergo de opere 
quod non tantum rerum socialium 
periti ad manum habent, sed etiam 
omnes lectores qui verum invenire 
student et sententias suas de quaes¬ 
tionibus socialibus definire cupiunt. 
Sed verum explorare, cum de discipli¬ 


nis quae ad societatem referuntur 
agitur, opus est difficile quia pleri- 
que homines non quod in natura po¬ 
nitur sed quod sibi placet his doctri¬ 
nis exquirunt. 

Igitur cl. auctor Leclerq has ques¬ 
tiones penitus investigat, exponit ac 
perpendit principia generalia philo¬ 
sophiae juris, fundamentum quaerit 
rationi consentaneum harum verita¬ 
tum certaque principia socialia a tra¬ 
ditionibus quae minimi sunt momenti 
distinguit. 

Praeterea cl. scriptor verbis nimis 
technicis non uti conatur, quo conse¬ 
quitur ut opus summa claritate scrip¬ 
tam sit et ut ad omnium fere legen¬ 
tium manus veniat. 

En libri brevissimus index: Juris na¬ 
turae problema — Quaestio de com¬ 
munis utilitatis studio juxta hodier¬ 
nam philosophiam — De colonum ju¬ 
re — Officii erga patriam fundamen¬ 
tum — Joannes-Jacobus Rousseau. 

Jesus Aramendia, C.M.F. 


Ex officina typographlca F. Camps Calmet — Tarregae (in Hispania) 


